Predsednik opštine u poseti KC-u\nMaj 21, 2019, 06:10:41\nAutor Tema: Predsednik opštine u poseti KC-u (Pročitano 1989 puta)\n« poslato: Oktobar 07, 2008, 22:33:09 »\nPredsednik Opštine Svrljig, gospodin Milija Miletić, u okviru akcije obilaska budžetskih ustanova, sa saradnicima – potpredsednikom gospodinom Sašom Golubovićem i potpredsednikom Skupštine opštine Slavicom Božinović, posetio je ovdašnji Kulturni centar.\n- Odlučili smo da u narednom periodu sve kulturno-zabavne manifestacije organizuje Kulturni centar pod pokroviteljstvom Skupštine opštine.Želimo da izbegnemo improvizacije i amaterizam i organizaciju poverimo profesionalcima koji bi uz pomoć entuzijasta , gde to može ali i angažovanje profesionalnih grupa i kvalifikovanih pojedinaca, značajno podignemo nivo kultnih zbivanja u našoj sredini,naglasio je predsednik Miletić u razgovoru sa zaposlenim u ovoj ustanovi.\nDirektor Kulturnog centra u Svrljigu,Milen Gojković,u razgovoru sa rukovodstvom opštine istakao je da ustanova ima dovoljno kvalifikovanih kadrova za sve delatnosti za koje je registrovan ali da je osnovni problem finasiranje prvenstveno hitnog renoviranja poslovnog prostora,što je već obećano iz sredstava NIPa ali ne i realizovano.\n-Radne prostorije ne samo da nisu adekvatne i prostorno nedovoljne za sve aktivnosti već je objekat u jadnom stanju sa pozornicom ne samo dotrajalom već i opasnom za učesnike programa,sa plafonom koji na sve strane prokišnjava,bez grejanja,sa ,,rabatom stolarijom" i čak bez mokrog čvora. Kako akcija NIPa nije realizovana neophodna nam je hitna pomoć lokalne zajednice,rekao je direktor Gojković.\nStručni saradnik Centra,Slaviša Milivojević, istakao je da ova ustanova,u odnosu na slične u regionu pa i Srbiji ima najmanji broj zaposlenih ali da ima značajnije rezultate od mngih,o kojima se nažalost malo zna i u samoj lokalnoj sredini.Primera radi počev od etno radionice ,preko bogate zbirke retkog novca i predmeta, te slika,koje vape za galerijskim prostorom.\nU ime rukovodstva Opštine,predsednik Miletić je obećao da će lokalna zajednica u budućem periodu nastojati što iz svojih sredstava, što posredovanjem u obezbedjivaanju pomoći nadležnih ministarstava nastojati da se obezbede što bolji uslovi za viši nivo kulturnih zbivanja na čitavom području Svrljiga-kako u centru tako i u selima.\nKada je reč o preregistraciji Kulturnog centra u ustanovu pod nazivom Biblioteka,što je zahtev republičkih organa,predsednik Miletić je ocenio da o tome treba najpre raspraviti uz stručnu pomoć a potom odlučiti da li slediti primer opština koje su to učinile ili potražiti moguč kompromis u dogovoru sa nadležnim.\n(06. 10. 2008.godine Informativna služba Svrljig SO Svrljig)\n« Poslednja izmena: Oktobar 07, 2008, 22:35:54 by Vasa »\nRe: Predsednik opštine u poseti KC-u\n« Odgovor #1 poslato: Oktobar 08, 2008, 02:00:09 »\nNadam se da ce ova poseta uroditi plodom. Najvishe nade polazem u rukovodstvo Opshtine koje ce posredovanjem obezbediti pomoc iz nadleznih ministarstava a onda i u kadrove kvalifikovane za sve vrste delatnosti za koje je Centar za kulturu registrovan.\nKulturni centar ce od sad realizovati sve kulturno-zabavne manifestacije. -Super! Do sad je,koliko ja znam,uspeshno realizovao Dane Gordane Todorovic, Likovnu koloniju, Belmuzijadu...\nLjuta sam na NIP. Nisam do sad znala da ta institucija u opisu svojih delatnosti Obecava i da uvrshceno u budzet NIP-a moze da bude neisplaceno.\nA zashto da nam "Kulturni centar" preimenuju u "Biblioteka"?


Održana izvještajno-izborna Skupština BZK „Preporod“ Srebrenik - Srebrenik.NETwork\nPočetna/Aktuelno/Održana izvještajno-izborna Skupština BZK „Preporod“ Srebrenik\nSrebrenik.NETwork 21.03.2018\tAktuelno, Srebrenik 109 Pregledi\nU prostorijama srebreničkog Doma kulture održana je redovna Skupština Bošnjačke zajednice kulture „Preporod“ Srebreneik, na kojoj su usvojeni Izvještaj o radu za protekl period i Program rada za 2018. godinu te izabrano novo rukovodstvo.\nKako je istakao dosadašnji predsjednik dr. Nermin Tursić, u sklopu BZK „Preporod“ Srebrenik uspješno djeluju klubovi književnika, historičara, umjetničkih stvaralaca i sazlija koji svake godine uspješno organiziraju više tradicionalnih kulturnih manifestacija općinskog i regionalnog karaktera. U sklopu „Preporoda“ uspješno djeluje i biblioteka koja u svom fundusu ima više stotina djela, a u cilju stvaranja boljih materijalnih uslova za rad ove kulturne zajednice, prema riječima Tursića, ovih dana realiziran je i projekt renoviranja prostorija u koji je uloženo preko 5.000 maraka.\nU narednom periodu, rečeno je na sjednici, uz organizaciju već afirrmisanih kulturnih manifestacija, posebna pažnja će se posvetiti očuvanju kulturnog identiteta Bošnjaka. Zaslužnim pojedincima i kolektivima uručena su priznanja i zahvalnice za doprinos u realizaciji brojnih kulturnih manifestacija, a posebno priznanje odato je dosadašnjem predsjedniku Tursiću koji se odrekao naknade za obavljanje funcije predsjednika, čime je ovom kulturnom društvu u proteklih šest godina uštedio destak hiljada maraka.\nU izbornom dijelu sjednice za predsjednika BZK „Preporod“ Srebrenik jednoglasnom odlukom delegata Skupštine izabran je Razim Slanjankić, a izabran je i novi Izvršni odbor od devet članova.\nPrethodna Agan Hodžić donirao milion maraka narodnim kuhinjama\nSljedeća Brutalna tuče dvije učenice (video)


Merkel i Makron: Saradnja na izradi plana za reforme EU - Svet - Dnevni list Danas\nPočetna » Svet » Merkel i Makron: Saradnja na izradi plana za reforme EU\n1Piše: Danas Online/ Sputnjik 15. maja 2017. 22.15\nMerkelova je pozvala na novu dinamiku u nemačko-francuskim odnosima, istakavši da su interesi dve zemlje usko povezani, dok je Makron, koji boravi u poseti Berlinu samo dan nakon svoje inauguracije, pozvao na „istorijsko reformisanje“ Evrope.\nOn je, na zajedničkoj konferenciji za medije posle razgovora s Merkelovom, istakao da želi manje birokratsku, a više zaštitničku Evropu, prenose agencije, navodi Sputnjik.\nReforme, kako je naveo, namerava da sprovede u narednih par meseci, rekavši da izmene ugovora EU više neće biti tabu tema za Francusku, javlja Rojters. Takođe, izrazio je nadu da će sa Nemačkom u narednih par nedelja uspeti da uspostavi plan za reformisanje evrozone, naglasivši da moraju da rade na dubokim reformama koje su potrebne i iziskuju zajednički napor. Makron je obeća sprovodiće reformsku agendu kod kuće „ne zato što Evropa to traži, već zato što je to Francuskoj potrebno“, navodi Sputnjik.\nMerkelova je rekla da je Nemačka u načelu spremna da razgovara o izmenama ugovora EU ako je to potrebno, prenosi AP.\n„Bila bih spremna da preduzmem takav korak, ali najpre moramo da utvrdimo šta želimo da reformišemo. S nemačke tačke gledišta, moguće je izmeniti ugovore EU“, izjavila je ona.\nMerkelova je Makronu u razgovoru rekla da je sada „kritičan trenutak za EU“ i da će „Evropi biti dobro samo ako je u njoj snažna Francuska“. Dodala je i da je sa francuskim predsednikom razgovarala o evropskom azilskom sistemu, trgovinskim odnosima i drugim pitanjima, navodi AP.\n„Svako od nas zastupa interese svoje zemlje, ali su interesi Nemačke prirodno usko vezani sa interesima Francuske“, naglasila je ona.\nPrema njenim rečima, Francuska i Nemačka žele da razviju „mapu puta“ za produbljenje evropskih integracija i da evrozonu učine otpornijom na krize, prenosi Rojters.\nNemačka kancelarka istakla je i da je počastvovana što je Makron izabrao Berlin za prvu stranu destinaciju dan nakon što je inaugurisan za predsednika Francuske.\nTakođe je najavila da će se ministri dveju zemalja sastati nakon predstojećih francuskih parlamentarnih izbora, koji će biti održani u junu.\n16. maja 2017. u 07.57\n"želi manje birokratsku, a više zaštitničku Evropu"….Zaštitničku? Enterijer ili eksterijer, Merkel ili Orban? Otvorenu ili fobičnu Europu?! Ostaje da se uverimo.


Napredno navatavanje glasova u Glogonju - Pančevo.city\nSvanulo je divno prolećno jutro, 11. u aprilu, a kolona vozila je u vreme u kome sav pošten i radan svet u javnim preduzećima i ustanovama pije prvu kafu i žvaće prvi zalogaj kifle, već napredno odmicala iz Pančeva put Glogonja. Naizgled prozaičan razlog – ponavljanje predsedničkih izbora na biračkom mestu broj 11 u glogonjskom Domu penzionera, bez ikakvog značaja za konačan ishod glasovanja, pretvorio je raskrsnicu kod parka u centru sela u scenu dostojnu remek-dela pravih majstora – Felinija, recimo, jer je svojom nadrealnošću nadaleko nadilazila maštu jednog Nemanje Kusturice, na primer (koji u toj umetničko-imaginativnoj disciplini, u srazmeri, jedva da je krenuo u osnovnu školu).\nUvek agilni gradonačelnik Pavlov\nKao moralna i politička podrška pionima u „puntu” beogradskih tablica, koji su već premetali spiskove sigurnih, kapilarnih i kakvih još glasača, kontrolisali ko je već od birača, naravno dobrovoljno, iskoristio svoje građansko pravo, a po koga će morati da kolima skoknu mobilne ekipe, pojavili su se Željko Sušec, narodni poslanik i direktor ŠG „Vojvodinašuma”, čisto da vidi da li su prolistali vrbaci kraj Tamiša, i Maja Vitman, direktorka JP „Direkcija za izgradnju i uređenje Pančeva”, ona da bi se uverila u odlično stanje lokalnih puteva. Muvala se unaokolo, što u kolima što na štiklama i Mirela Petrović, gradska većnica zadužena za zdravstvo, ali ona je domaća, Glogonjka, poznaje lokalne prilike i ko za koga glasa. U narednih pola sata, na urednoj udaljenosti od 50 metara od biračkog mesta, počeli su da se motaju paor iz Crepaje Milan Garašević, koji trenutno obavlja dužnost predsednika Opštine Kovačica i njegov kolega iz opštine Opovo, bivši načelnik Južnobanatskog upravnog okruga i još bivšiji policajac Zoran Tasić. Na istom mestu primećen je i direktor JKP „Higijena” Pančevo Bogdan Savić, koji je crnu limuzinu marke „škoda” parkirao ispred kafića u čijoj bašti je već sedeo v. d. direktor Kulturnog centra Nemanja Bogdanov, i sa još nekoliko, u kulturnu politiku upućenih likova, razmatrao implementaciju Strategije kulturnog razvoja – ono poglavlje koje se odnosi na kulturni život u naseljenim mestima. Zatim se u svom belom „sitroenu” (čovek je obziran, ne troši u stranačke svrhe državni benzin, za razliku od radnog vremena) pojavio gradonačelnik lično, on je došao da sagleda celokupnu situaciju, a za njim i Slobodan Ovuka, direktor Zdravstvenog centra „Južni Banat” – on se ponadao da će na svežem glogonjskom vazduhu dobiti neku novu ideju za rekonstrukciju Internističkog odeljenja. Naokolo se, ničim izazvano, šetkalo i nekoliko srpskih spartanaca i, nejasno kojim povodom, Special Guest Star Ivan Tešić, poznatiji kao Avarel. Novi nalet naprednjaka predvodili su Danilo Bjelica, direktor JKP „Zelenilo” Pančevo i gradski menadžer Aleksandar Farkaš, čije uloge nisu rasvetljene do današnjeg dana. Na kraju se, čisto da se zapljune, pojavio i Nikola Dangubić, možda je došao da se u složenoj političko-bezbednosnoj situaciji, bremenitoj teškoćama, konsultuje sa sekretarom GrO SPS-a Benonijem, takođe Glogonjcem, da dobije neki koristan savet, ali i da još jednom demonstrira neraskidivu soc-radikalsku kovalentnu vezu, simbiotički spoj koji im – mada u lokalu nisu sastavni delovi vladajuće koalicije – garantuje dalje isisavanje elementarnih vitalnih sokova iz ovog žalosnog grada i njegove žalosne okoline.\nŠta je ovaj grozomorni zbor, ovo koordinaciono telo zgubidana pojačano užirenim predsednicima okolnih opština, radio u elitno radno vreme u naseljenom mestu Glogonj? Imao hitnu i vanrednu sednicu kriznog štaba za rešavanje krize? Intenzivno radio u interesu meštana Glogonja i podizao nivo kvaliteta njihovih života? Ili je strančario? Čekao nedošlog vođu, jer se tokom prethodnog dana pronela vest da će Glogonj posetiti najviši gost lično? (Selom se pronela priča da su tokom tog prethodnog dana naprednjaci telefonom pozivali, navodno čak i neki od direktora JKP-a, deklarisane simpatizere opozicionih kandidata i apelovali da, ako već ne glasaju za Vučića, ne glasaju ni za koga, inače…)\nNe, ništa od toga. Oni su prisustvom na terenu navlačili svaki mogući glas kako bi pobedu krunisali natpolovičnim skorom u celom Gradu, nema smisla da se Malović sikira. Plan im je na kraju i uspeo, što je premijer objavio u iks i prvoj vanrednoj konferenciji za novinare, Glogonj spektakularnih 77,72 odsto za šesticu. Nije rekao da je dobio svega 17 glasova više u apsolutnom broju, a da su ostali kandidati osvojili 148 glasova manje nego pre devet dana.\nEto, čisto da znate koga plaćamo i zašto, a ničemu ne služe. Osim da nanose štetu javnom interesu, opštem dobru i ostaloj stotini i dvadeset hiljada građana Grada Pančeva.\nGlogonj Ponovljeni izbori SNS


ODRŽANA SAVEZNA CAC IZLOŽBA U ORGANIZACIJI KINOLOŠKOG DRUŠTVA „ZRENJANIN“ | ZR KLIK\nSavezna CAC izložba šesta po redu u organizaciji Kinološkog Društva „Zrenjanin“ održana je u nedelju 26. maja u predivnom ambijentu dvorca “ Kaštel“. Na izložbi je ocenjivano preko 200 pasa, a u šest prostranih ringova sudilo je pet sudija iz Srbije i uvaženi Kinološki sudija iz Kraljevine Bahrein gospodin Sadiq Al Fasani.\nOve godine pre svečanog otvaranja nastupila su deca iz KUD „Moja Sosa“, izložbu je otvorio pomoćnik gradonačelnika, gospodin Duško Radišić, i istakao da je grad ponosan na sve manifestacije koje promovišu naš grad i da sa zadovoljstvom podržavaju iste. U okviru izložbe održana je i memorijalna izložba u čast i sećanje na člana KD Zrenjanin Stevana Perca kao i specijalka Nemačkih Doga, gde su posetioci uživali u ovim predivnim divovima.\nU saradnji sa JKP „Čistoća i zelenilo“deca koja nemaju psa imala su priliku da udome nekog iz Zrenjaninskog prihvatilista. Predsednik KD Zrenjanin, Vladimir Vujin, ističe da je kao i do sada sve proteklo u najboljem redu, a izlagači i posetioci iz Kaštela otišli su srećni i zadovoljni i prepuni pozitivnih utisaka o odličnoj organizaciji izložbe i gostoprimstvu naših gradjana .


NOVI DETALJI SMRTI POZNATOG TEORETIČARA ZAVERE Istraživao pedofilsku aferu i osećao da mu lice gori - Kurir\nSve veća misterija Sve veća misterija NOVI DETALJI SMRTI POZNATOG TEORETIČARA ZAVERE Istraživao pedofilsku aferu i osećao da mu lice gori\n10:58, 18.10.2016. 10\nBritanski teoretičar zavere Maks Spajers, koji je pronađen mrtav u Poljskoj pod još nerazjašnjenim okolnostima, rekao je u poslednjem intervjuu samo četiri dana pred smrt da ima osećaj da mu lice gori i da se guši.\nMaks Spajers (39), koji je uglavnom istraživao postojanje vanzemaljaca i prisustva NLO na Zemlji, navodno je neposredno pred smrt povraćao crnu tečnost, a preminuo je na kauču u stanju prijateljice u Varšavi, gde je došao da bi održao predavane o NLO i teorijama zavere u vezi s kontrolom uma, veštačkom inteligencijom i transhumanizmom.\nZna se i da je svojoj majci, Vanesi Bejts, nekoliko dana pred smrt poslao poruku "Ako mi se išta dogodi, istražite". Ona sumnja da je Maks ubijen, piše Dejli mejl.\nMISTERIOZNA SMRT POZNATOG TEORETIČARA ZAVERA: Pljuvao crnu tečnost, majci napisao da je u opasnosti\nSpajers je u poslednjem intervjuu Aleksandru Berdovicu rekao da je ozbiljno bolestan, a pritom je mumlao, u nekoliko navrata zaboravio o čemu je pričao, pa čak i zaspao.\n"Imam osećaj ovde, kao da mi je nešto u grlu, kao da mi je nešto napalo grlo. Kao kad imate problema sa zubima, pa uzmete neko sredstvo da zub utrne, takav mi je osećaj u grlu. A osećam kao da mi lice gori", rekao je Berdovicu.\nU drugom intervjuu, koji je dao nedelju dana ranije, Spajers je pričao o pojavi "četvrtog Rajha" i tvrdio da snagom uma može da pomera predmete. Rekao je i da ljudi uz malo vežbe mogu drugom čoveku da preotmu dušu kroz oči i zatim preuzmu telo i žive u njemu.\n"Doživeo sam da predmeti padaju, pucaju, lome se, i to ako sam pun energije i uznemiren. Što sam nervozniji, to predmeti više padaju", rekao je.\nMeđutim, Dejli ekspres daje realnije razloge za Spajersovu smrt. List piše da je Spajers istraživao aferu o seksualnou zloupotrebi dece u američkoj vojnoj bazi u San Francisku krajem 80-ih godina prošlog veka. U taj skandal bila je upletena satanistička sekta, a optuženi su jedan civil koji je radio u bazi i jedan oficir. Niko nije osuđen.\nPatolog je rekao da istraga Spajersove smrti tek na početku, ali da se smatra da je preminuo prirodnom smrću. Međutim, njegova majka Vanesa, nastavnica engleskog jezika, smatra da joj je sin ubijen.\n"Bio je poznat u svetu teoretičara zavere i pozvali su ga na konferenciju u Poljsku. Mislim da je Maks imao neka saznanja zbog kojih hteli da ga ubiju. Sve što imam je potvrda o prirodnoj smrti, ali kako mogu da budu sigurni u to kad nisu uradili obdukciju? A da stvar bude apsurdnija, odbijaju da mi daju bilo kakvu papirologiju oko njegove smrti jer nemam njegovu pismenu dozvolu", kaže ona.\nEvo i Spajersovog poslednjeg intervjua:\nTEORIJE ZAVERE: Ledeni izazov je krštenje đavola, a ti-reks je pomagao Keopsu!\nUZNEMIRUJUĆI VIDEO MRAČNA TAJNA RUSKE PLANINE Ni posle 50 godina ne zna se šta je ubilo ove studente\n(VIDEO) STRAVA NA PLAŽI KAMBER: Misteriozna smrt tinejdžera koji su se samo kupali u moru\nMISTERIOZNA SMRT U BEČKOM ZATVORU: Pedofil (46) pronađen mrtav u svojoj ćeliji!


kolubarski.info - Zoran Trifunović o predstojećim radovima u Valjevu\nredakcija May 3, 2018\t0 Komentara\nRukovodilac odeljenja za građevinsko zemljište i infrastrukturu Zoran Trifunović u izjavi za portal kolubarski.info govorio je o poslovima koji su u završnoj fazi kao i radovima koji će se izvoditi tokom naredna dva meseca sa ciljem da Valjevo dobije lepši i funkcionalniji izgled.\nTrifunović je rekao da je upravo završena rekonstrukcija Železničke ulice u delu od raskrsnice sa Vuka Karadžića do Danilovićeve koja predstavlja jednu od najfrekventnijih saobraćajnica s obzirom na činjenicu da se tu nalazi Dom zdravlja.\n“Promenjen je stari asfalt, sanirane mnogobrojne rupe, podignute šahte i slivnici, a cilj nam je i da uz očuvanje zelenila rešimo problem dotrajalog trotoara. To će biti zahtevan poduhvat jer je korenje stabala napravilo dosta oštećenja, ali ćemo se potruditi da drvored ostane u trenutnom izgledu zbog značaja hlada za naše sugrađane koji dolaze u Dom zdravlja u letnjem periodu”, rekao je Trifunović.\nOn je istakao i da je gotovo sređivanje ulice Koste Abraševića kod Tehničke škole u dužini od 140 metara i dodao da je poznato da su Putevi Srbije i Republika prošle godine uložili velika sredstva u uređenje ulica Dušanove, Majora Ilića, Birčaninove i deo Radničke.\n“Imajući u vidu da tuda prolaze regionalni putevi započeli smo uređenje trotoara sa obe strane Dušanove, ali i u Pantićevoj ulici od Dušanove ka Radničkoj tako da bi za mesec dana najkasnije na ovom potezu trebalo da imamo nove trotoare. Javna rasveta u ovom trenutku neće biti promenjena, no predvideli smo korake za ovaj posao koji će ući u rebalans. S tim u vezi se provlače potrebni kablovi tako da neće imati potrebe za naknadnim prekopavanjem ulica”, rekao je Trifunović.\nOn se osvrnuo i na rređivanje pešačkih staza na Pećini u dužini od 1800 metara za šta je izdvojeno 5,5 miliona dinara i istakao da sve pomenute poslove obavlja valjevski Ingrap Omni i da se ovim zatvara još jedan krug uređivanja grada, ali da će u narednih par meseci biti urađeno još dosta toga.\n“Završili smo izradu tehničke dokumentacije za pokretanje postupka javne nabavke čišćenja betonske brane na Gradcu i polovinom juna očekujem da bude poznat izvođač ovih radova, a samim tim i da na početku sezone kupanja bude uklonjen muljni nanos zbog kojeg Valjevci ne koriste ovo popularno plivalište”, napominje Trifunović.\nPredviđeno je i da se za 15-ak dana počne sa asfaltiranjem seoskih makadamskih puteva na teritoriji Grada u dužini od oko sedam kilometara za šta je izdvojeno 30 miliona dinara, a početkom juna planirano je i asfaltiranje po jedne makadamske ulice u Petnici i na Smrdanu”, najavio je Trifunović.\nRukovodilac odeljenja za građevinsko zemljište i infrastrukturu Zoran Trifunović dodao je i da se uz tekuće poslove održavanja javne rasvete i semafora čeka završetak projekta Užičke ulice kako bi i ova bitna saobraćajnica u drugoj polovini godine dobila osvetljenje adekvatno svom značaju, a da će uslediti i zamena 30 godina starog trotoara u delu ulice Vuka Karadžića, od Železničke do Pantićeve.\nImajući u vidu da će svi pomenuti poslovi uticati i na odvijanje saobraćaja u gradu Trifunović je apelovao na sve sugrađane da imaju razumevanja, strpljenja i tolerancije jer će okončanjem ovih radova život u Valjevu svima biti prijatniji.\nTags: kolubarski portal, kolubarski.info, rekonstrukcija, rukovodilac odeljenja za građevinsko zemljište i infrastrukturu, ulice, valjevo, www.kolubarski.info, zoran trifunović\nGradonačelnik obišao radove na Pećini


''Bardov'' predlog Partizanu - Goguu na zadnjeg veznog, dovedite novog štopera! - Sportske.net\n''Bardov'' predlog Partizanu - Goguu na zadnjeg veznog, dovedite novog štopera!\nIzvor: Sportske.net, KCN Sport\nZanimljivo zapažanje trenerskog doajena u sinoćnjoj emisiji Dejana Anđusa na ''kopernikusu''.\nBožinov posle poraza: ''Pobedili su nas, al' to nije važno!''Osvojili Kup, pa se previše opustili - Partizan vraća prvotimce sa odmora?!I Partizan za Kokezu, Tole dobrodošao u Humsku!Bugari proslavili jubilej pobedom nad PartizanomFOTOFINIŠ - Klubovi gledaju u pravilnik i jure karte za Evropu!\nSinoćnje gostovanje Milana Živadinovića u emisiji kod Dejana Anđusa izazvalo je veliku pažnju domaće fudbalske javnosti, između ostalog, i zbog nekoliko konkretnih predloga koje je popularni ''Bard'' izneo.\nKako poboljšati rezultate naše reprezentacije i pomoći novom selektoru da izabere one najbolje, možete da čitate OVDE, a potom se Živadinović dotakao i dešavanja u Partizanu.\nIskusni stručnjak je pohvalio rad trenera Partizana Ivana Tomića, koga je svojevremeno trenirao u mladoj reprezentaciji Jugoslavije, uveren da će šef struke crno-belih naredne sezone formirati još bolji tim, uz još par pojačanja.\nS tim u vezi, ''Bard'' je Tomiću uputio i jedan konkretan predlog u vezi Sedrika ''Dominatora'' Gogue, koji je zimus stigao kao veliko pojačanje na poziciji štopera.\nGogua je ovog proleća opravdao poverenje, ali njega Žiivadinović vidi kao još bolje rešenje uz takođe odličnog Evertona na sredini terena, na poziciji zadnjeg veznog. Nešto poput Miičela Donalda u Zvezdi.\n''Ja u našem fudbalu odavno nisam video boljeg, borbenijeg, pa čak i tako drskog i bezobraznog igrača kao što je Everton.\nTakođe, mislim i da ovaj 'dugački' štoper (Gogua) što je došao, pre treba da bude ispred, u sredini terena, kao zadnji vezni, a da dovedu novog štopera'', predlaže Živadinović.\nPartizan je ove sezone osvojio Kup, titula je u Zvezdinim rukama, a iskusni strateg odaje posebno priznanje crno-belima za njihov uspeh.\n''U Srbiji je teže osvojiti Kup, nego prvenstvo, jer u prvenstvu možete nekoliko puta da kiksate, a ako u Kupu imate loš dan, vi ispadate'', primetio je Živadinović.


U ponedeljak sednica Opštinskog veća – Vesti FKMS Radija\nNa dnevnom redu su teme vezane za rad ustanova u oblasti društvenoj delatnosti u narednoj godini.\nZa ponedeljak, 23. decembar, zakazana je sednica Opštinskog veća. Na dnevnom redu je 14 tačaka, a većina se odnosi na programe rada u narednoj godini institucija i ustanova u oblasti društvenih delatnosti – Centra za socijalni rad, Doma kulture, Turističke organizacije, biblioteke i Regionalnog centra za stručno usavršavanje.\nPored toga, opštinski većnici razmatraće i Program uređenja građevinskog zemljišta i Predlog odluke o lokalnim komunalnim taksama. Sednica opštinskog veća održava se u ponedeljak 23. decembra u 11 časova.\nPrethodnoPotpisivanje ugovora sa višnjarima 30. decembra\nSledećeSutra stiže zima


Novi Pazar dao apsolutnu podršku Dzemilu Imamoviću - Sandžak Haber - Sandžačke Internet Novine\nNaslovna Featured Istaknuto Novi Pazar dao apsolutnu podršku Dzemilu Imamoviću\nNovopazarski Sportski savez podržao je danas kandidaturu sportskog direktora Omladinskog košarkaškog kluba Novi Pazar Džemila Imamovića za predsednika Raško Kosovsko-Metohijskog košarkaškog saveza.\n“Na današnjoj sednici Upravnog odbora gradskog Sportskog saveza razmatran je predlog našeg stručnog odbora, koji je zatražio podršku Džemilu Imamoviću kao kandidatu za predsednika Raško-Kosovsko Metohijskog košarkaškog saveza na izborima koji su zakazani za 22. maj”, stoji u saopštenju gradskog Sportskog saveza.\nU saopštenju se ističe da Izbornu skupštinu Raško-Kosovsko Metohijskog košarkaškog saveza čine 43 delegata, od toga 14 iz sandžačkih klubova.\n“Shodno tome, pružamo apsolutnu i nedvosmislenu podršku predstavniku pazarskog KLS ligaša Imamoviću, koji je i jedini kandidat iz Novog Pazara za predsednika regionalnog saveza. On je na sednici upravnog odbora gradskog Sportskog saveza podržan jednoglasno od svih članova”, navode u novopazarskom Sportskom savezu.\nDodaje se da je Imamović predhodnih godina bio na funkciji sportskog direktora kluba, koji je ostavrio istorijske uspehe.\n“Posle Beograda i Novog Sada, Novi Pazar postaje jedan od najznačajnijih sportskih centara u našoj zemlji. Iz tog razloga smatramo da bi u Novom Pazaru trebalo da bude sedište Raško Kosovsko-Metohijskog košarkaškog saveza, što bi u velikoj meri olakašalo rad košarkaških klubova iz našeg grada i okolinih opština”, zaključuje se u saopštenju Sportskog saveza Novi Pazar.


RS /Dodik zamolio građane da ne protestuju u Sarajevu: Krajnje je rizično / Radio Sarajevo\nRS / Dodik zamolio građane da ne protestuju u Sarajevu: Krajnje je rizično\n28. 09. 2016. u 17:34:00 Radiosarajevo.ba\nPredsjednik Republike Srpske Milorad Dodik zamolio je građane Republike Srpske da odustanu od organizovanog odlaska u Sarajevo i protesta pred zgradom Tužilaštva BiH, piše Srna.\n"Danas mi se obratio jedan broj građana da me informiše da već rezervišu autobuse i hoće organizovano da krenu u Sarajevu zbog poziva za saslušanje koji mi je upućen iz Tužilaštva BiH zbog održavanja refrenduma o Danu Republike. Molim sve ljude koji to organizuju da odustanu, jer je krajnje rizično u pogledu njihove bezbjednosti", istakao je Dodik danas prilikom posjete općini Istočni Stari Grad.\nZahvalivši se građanima Srpske na podršci koju stalno dobija, predsjednik RS-a je ponovio da ostaje pri stavu da se odazove pozivu za saslušanje u bilo kojoj pravosudnoj instituciji na teritoriji Republike Srpske, ali ne i u Sarajevu.\n"Spreman sam da dam izjavu, ali ne u Sarajevu, nego u bilo kojoj pravosudnoj instituciji u RS-u, koju odredi Tužilaštvo BiH. U ovom slučaju nema odgovornosti, nego je sve pitanje voluntarizma sarajevskih političara koji prijete, a među kojima je i lider SDA Bakir Izetbegović", naglasio je Dodik.\nTagovi: Sarajevo protesti Milorad Dodik Tužilaštvo BiH\nBiH / Dodik potvrdio da je dobio poziv za saslušanje\nMinistar / Mektić: Prije Dodika trebaju biti procesuirani Izetbegović i Čović\nIzjave / Izetbegović: To što se Dodik žali Ustavnom sudu znači da ga priznaje\nZbog izjava Izetbegovića / Dodik neće u Sarajevo - Ugrožen mu život


Radojević je rekao da je opština Bečej po prvi put konkurisala za sredstva kod Komesarijata za izbeglice i da je ekonomsko osnaživanje izbeglica kroz dohodovne aktivnosti samo jedna od mera koje obuhvata program koji pored plastenika predviđa i nabavku stoke. On je izrazio nezadovoljstvo, jer, kako je rekao, opština po treći put raspisuje konkurs za nabavku stoke zbog toga što se do sada nisu prijavili adekvatni proizvođači.\nProgram za zbrinjavanje izbeglih lica obuhvata i nabavku građevinskog materijala za izbegla lica i nabavku građevinskog materijala za raseljena lica sa teritorije Kosova i Metohije, za te programe su javni pozivi u toku. U narednom periodu će biti omogućena i kupovina šest kuća na teritoriji opštine Bečej za izbegla lica.\nPrema rečima Dragoljuba Milinkova iz Komesarijata za izbeglice na konkurse se do sada prijavilo 36 porodica, a na osnovu kriterijuma koje je propisao Komesarijat će biti obuhvaćena 21 porodica koja je zadovoljila kriterijume, od kojih je sedam dobilo plastenike.\nViše iz ove kategorije « Šetalište kraj Tise: Nova rasveta na dolmi do leta\tDOM ZDRAVLJA: Uskoro lift »


ŽAN KLOD JUNKER: Nema EU bez sporazuma Srbije i Kosova! – Balkanekspresrb.rs\nŽAN KLOD JUNKER: Nema EU bez sporazuma Srbije i Kosova!\nPredsednik Evropske komisije Žan Klod Junker poručio je Srbiji i Kosovu da ne mogu da računaju na članstvo u EU bez sporazuma o normalizaciji odnosa.\n„Ako se ovaj spor između Srbije i Kosova ne reši, nijedna zemlja neće imati šansu da postane članica EU. Ne želimo da uvozimo nestabilnost u EU, želimo da izvozimo stabilnost u te zemlje“, poručio je Junker.\nPredsednik Evropske komisije je istakao da nije zadovoljan što proces dijaloga „ne ide u pravom smeru“ pa je pozvao Beograd i Prištinu da imaju više razumevanja za poziciju druge strane. Žan Klod Junker juče, 11. juna, razgovarao sa premijerom Albanije Edijem Ramom, čija zemlja iščekuje odluku EU o početku pristupnih pregovora sa Briselom. Rama je izjavio da sanja o velikoj Evropskoj uniji sa Srbima, Makedoncima i Albancima u njoj. Prema Raminin navodima, zemlje Zapadnog Balkana su unutar evropskih granica, ali su kao „organ koji se vuče za telom i nije na svom mestu“.\nPredsednik Evropske komisije je ponovo potvrdio da postoje zemlje članice koje nisu ubeđene da se može dati zeleno svetlo zvaničnoj Tirani za početak pristupnih pregovora, ali da on ostaje optimista.\n„Nije nemoguća misija. Moramo da objasnimo članicama koje imaju rezerve, zbog domaćih razloga, zašto smatramo da u narednim mesecima vredi odobriti otvaranje pristupnih pregovora sa Albanijom”, poručio je Junker.\nInače, Evropska komisija je krajem maja preporučila Savetu EU bezuslovno otvaranje pristupnih pregovora sa Albanijom i Severnom Makedonijom. Prva debata oko ovih pitanja bi trebala da se održi 18. juna na nivou ministara inostranih poslova zemalja članica EU. Konačna odluka treba da dobije saglasnost šefova država i vlada članica EU(RSE).♦\nTagsEdi Rama Žan Klod Junker


Misija OEBS-a u Crnoj Gori podržava razgovore Državne izborne komisije i Saveza slijepih o pristupačnosti biračkih mjesta | OSCE\nPočetna Novosti Vijesti i saopštenja za javnost Misija OEBS-a u Crnoj Gori podržava razgovore Državne izborne komisije i Saveza slijepih o pristupačnosti biračkih mjesta\nKoordinatorka projekata u Savezu slijepih Crne Gore Katarina Bigović (l) govori o pristupačnosti biračkih mjesta na radionici koja je organizovana za Državnu izbornu komisiju (DIK) u Podgorici 30. juna 2020. godine. (OSCE/Marina Živaljević) Više detalja\nKoordinatorka projekta u Savezu slijepih Katarina Bigović objasnila je da je ova radionica dio projekta „Izaberi pristupačnost“ koji podržava Evropski savez slijepih. Projekat proučava praksu, rješenja i mogućnosti za poboljšanje učešća osoba sa invaliditetom u političkom i javnom životu u Crnoj Gori.\nIzvršna direktorica Udruženja mladih sa hendikepom Marina Vujačić izrazila je nadu da će kroz radionice poput ove, osobe sa invaliditetom prepoznati kako da slobodno i nezavisno ostvare svoje pravo glasa i aktivno učestvuju u političkom životu.\nMenadžerka programa za demokratizaciju u Misiji, Lia Magnaguagno, kazala je: „Pravo da se glasa samostalno i tajno predstavlja kamen temeljac svake demokratije.“ Ona je podsjetila da je Misija podržala Državnu izbornu komisiju u izradi Strategije za osobe sa invaliditetom, kao i pokrenula konsultacije sa opštinskim izbornim komisijama kako bi se osigurala pristupačnost biračkih mjesta.\nMisija OEBS-a u Crnoj Gori ostaje posvećena promociji prava osoba sa invaliditetom i nastoji da pomogne u uklanjanju barijera koje sprječavaju njihovo puno učešće kao glasača i kandidata.


Opel predstavlja Corsu pete generacije - GARAŽA\n09/07/2014 Garaža Klub 0 Comments\nNovi, poboljšan i ekonomičan turbo motor, zapremine 1l sa tri cilindra, efikasan sistem prenosa, novo vešanje i optimizovan upravljački sistem pružaju preciznost i udobnost na svetskom nivou. Nova Corsa takođe poseduje potpuno nov enterijer koji unapređuje doživljaj prostranosti i kvaliteta, uključujući i savršeno povezani „IntelliLink“ informaciono zabavni sistem i ultra-moderne sisteme za podršku u vožnji.\nPored toga, Opelovi konstruktori su Corsi dali novi dinamičan oblik u skladu sa filozofijom dizajna ove firme, uvodeći tečne, izvajane oblike i precizne detalje. Nova Corsa je opremljena svim što je potrebno da bi se obezbedio kontinuitet od 32 godine uspeha na veoma konkurentnom tržišnom segmentu. Peta generacija Opelovog najprodavanijeg modela imaće premijeru na “Mondial de l’Automobile 2014” u Parizu (od 4. do 19. oktobra), a prvi primerci će napustiti fabrike u Saragoii i Ajzenahu do kraja ove godine.\nKroz četiri generacije tokom 32 godine, u Evropi je prodato 12 miliona primeraka Corse, uključujući 2,8 miliona trenutne četvrte generacije. Sa prosečnom godišnjom prodajom od 370.000 vozila, Opel Corsa je jedan od najistrajnijih i najpopularnih modela u svom segmentu. Ključ usepha je u izvanrednoj iskorištenosti prostora: u kompaktnoj dužini od 4 metra, Opelov najprodavaniji model nudi mnogo prostora za čak pet putnika – kako u porodičnom izadnju sa petora vrata, tako i u dinamičnoj, sportskoj ivedbi sa troja vrata. U isto vreme, spoljašnja izvedba Corse je izraz praktičnost i snažne, izražajne dopadljivosti sa mladalačkim i dinamičnim izgledom. Nova generacija modela Corsa obezbeđuje kontinuitet recepta za uspeh, iako je radikalno drugačija. Spoljašnji dizajn je svežiji, sofisticiraniji i još više naglašava karakter ovog modela. Upadljiv prednji deo krakterišu farovi u obliku „krila“ sa Opelovim karakterističnim dnevnim LED svetlima u obliku „krila“, nisko postavljenom trapezoidnom rešetkom sportskog izgleda, sa Opelovim zaštitnim znakom. Izvajane bočne strane karakterišu Opelova tipična „blade“ izvedba karoserije. linije karakteristične za Opel. Na zadnjoj delu, široka, horizontalna podeljena zadnja svetla vizuelno proširuju automobil i teku preko zadnjeg dela dajući automobilu još bolje držanje. Ali promene su najuočljivije tek kada sednete u novu Corsa-u i provozate je. Potpuno nova kabina, sa svedenim, izduženim oblicima i kombinacijom sofisticiranih materijala, uz šasiju koja nudi još veću udobnost, preciznije upravljanje, potpuno nov pogonski agregati smanjen nivo buke zajedno pružaju potpuno novo iskustvo u vožnji.\nOznake: 2014, corsa, opel, peta generacija, predstavljanje\nPrevious Previous post: Citroen C3 i C4 dizel po povoljnim cenama\nNext Next post: Druženje šampiona sa Nišlijama


Venecijanska Komisija dostavila Mišljenje o Nacrtu zakona o unutrašnjim poslovima Kantona Sarajevo | MUP\nVenecijanska Komisija dostavila Mišljenje o Nacrtu zakona o unutrašnjim poslovima Kantona Sarajevo\nMišljenje Venecijanske Komisije o Nacrtu Zakona o unutrašnjim poslovima Kantona Sarajevo dostavljeno je Ministarstvu unutrašnjih poslova Kantona Sarajevo u utorak, 20. decembra 2011. godine. Mišljenje je usvojeno na 89. Plenarnoj sjednici Venecijanske komisije (Evropska komisija za demokraciju putem prava) koja je održana 16. i 17. decembra 2011. godine u Veneciji.\nOsnovna svrha Mišljenja Venecijanske Komisije je bila da predloži opću ocjenu zakonodavnog procesa s ciljem da se Kantonu Sarajevo pruži moderni i koherentni pravni okvir u području policije i da naglasi izazove i pitanja koja se tiču međusobnog odnosa nacrta zakona u Federaciji BiH i Kantonu Sarajevo kao i njihovu buduću provedbu, ukoliko se isti usvoje.\nVenecijanska komisija u svom Mišljenju pozdravlja napore vlasti Kantona Sarajevo za unaprijeđenje pravnog okvira u oblasti unutrašnjih poslova na razini Kantona Sarajevo, kao dijela šireg, dugogodišnjeg procesa reforme policijskog sistema Bosne i Hercegovine. Komisija smatra naročito pohvalnim što se Nacrt zakona o unutrašnjim poslovima Kantona Sarajevo oslanja na evropske i međunarodne standarde i praksu.\nNapominjemo da je u Mišljenju također naglašeno da Nacrt zakona o unutrašnjim poslovima Kantona Sarajevo zadovoljava drugi uvjet Evropske komisije o policiji naveden u Sporazumu o restrukturiranju policijskih struktura u BiH, a koji podrazumijeva da nema političkog uplitanja u operativni rad policije.\nMišljenje Venecijanske Komisije će biti bitna smjernica u doradi teksta Nacrta zakona o unutrašnjim poslovima Kantona Sarajevo i koje će sigurno otkloniti do sada iskazane dileme u pogledu političkog uticaja na operativni rad policije i usklađenosti sa Evropskim pravnim okvirom u oblasti unutrašnjih poslova. Ministarstvo unutrašnjih poslova Kantona Sarajevo će nastojati u što kraćem roku podnijeti Nacrt zakona o unutrašnjim poslovima Kantona Sarajevu u propisanu proceduru usvajanja.\nNakon službenog prevoda Mišljenje Venecijanske komisije će biti dostupno javnosti u cjelosti.\nPismo Venecijanske komisije.pdf 181.48 KB\nCDL-AD(2011)048-e.pdf 161.84 KB


Konsultacije suverenističkih snaga: Bez straha od represije države, svi na Cetinje demokratski i dostojanstveno\nNapisano 31 avgust 2021 .\nLiberalna partija i NVO Crnogorski Zbor organizovali su sinoć u Podgorici konsultacije sa suverenističkim parlamentarnim i vanparlamentarnim partijama, organizacijama civilnog društva, građanskim aktivistima i intelektualcima. Tema konsultacija bila je aktuelna društveno-politička situacija u državi i razmjena mišljenja o trenutnim i predstojećim dešavanjima od značaja za državu i građane.\nPoseban fokus sastanka bio je na najavljene događaje na Cetinju, odnosno ustoličenje mitropolita Srpske pravoslavne crkve planirano za 5. septembra u Prijestonici kao i reakcije građana i demokratske javnosti na takav skup za koji država nema nikakvog sluha.\nSvi učesnici konsultacija podržali su iskazivanje demokratskog i građanskog protesta ogromne većine građana protiv politike širenja mržnje i negiranja identiteta kako građanske države tako i svih onih koji nijesu pristalice nacionalističke i klerikalne politike koja se nameće iz centara moći u državi i regionu.\nOni su pozvali sve građane Crne Gore da slobodno, dostojanstveno i demokratski iskažu svoj protest protiv takvih pojava u društvu i da, masovno i bez straha od represije države, uzmu učešće na najavljenim okupljanjima te da svi moraju biti na Cetinju 5. septembra , bez obzira da li će ustoličenja mitropolita SPC biti ili ne toga dana.


SHARE fondacija: Deklaracija o etici političke komunikacije na internetu | Autonomija\nSHARE fondacija: Deklaracija o etici političke komunikacije na internetu\nCilj Deklaracije je da se uspostave jasna pravila za otvorenu i slobodnu političku debatu na internetu\nŠer fondacija (SHARE) predložila je danas svim učesnicima u političkom životu Srbije da potpišu „Deklaraciju o poštovanju internet sloboda u političkoj komunikaciji“, koja sadrži smernice za političku komunikaciju kojom se poštuju pravne i etičke norme i uvažava internetska kultura.\nCilj Deklaracije je da se uspostave jasna pravila za otvorenu i slobodnu političku debatu na internetu, u kojoj će svako moći da izrazi svoje mišljenje bez straha od represije i cenzure i drugih vidova kršenja ljudskih prava, navodi se u saopštenju za javnost.\nOcenjuje se da je važno uspostaviti granicu između toga šta predstavlja legitiman politički angažman na internetu, a šta neprihvatljivo postupanje kojim se krše etičke i pravne norme i ugrožavaju internetske slobode i ljudska prava.\n„Deklaracija zato i sadrži principe o kojima svi učesnici u političkoj komunikaciji treba da razmisle kako bi ona ostala fer i korektna ali i ukazuje na pravne sankcije koje mogu uslediti kao posledica kršenja principa“, objasnila je Šer fondacija.\nUpozorili su na pojave kao što je „misteriozni nestanak“ pojedinih video-snimaka sa interneta, zatim na upade na sajtove nezavisnih onlajn medija, kao i na masovnu zloupotrebu opcije za prijavljivanje sadržaja na internetu.\nDeklaracija se mož epotpisati na adresi www.deklaracija.net, a potencijalne zloupotrebe i kršenja načela deklaracije mogu se prijaviti na adresu deklaracija@sharedefense.org.\n„Šer fondacija će se potruditi da pokrene odgovarajući pravni postupak“, piše u saopštenju za javnost.


Kako "Novosti" saznaju, iako komisija nema nijedan razlog da obustavi tu izgradnju, problem su bošnjački članovi komisije koji imaju instrukciju da po svaku cenu ospore projekat.\n- Ukoliko samo jedan od članova komisije, a kojih ima sedam i među njima su tri Bošnjaka, ne dođe na sednicu u sredu ona se odlaže. Ovo može iću unedogled i već postoje najave da će se ovo desiti, jer su pojedini bošnjački članovi otvoreno protiv projekta - kaže dobro obavešteni izvor.Milomir Amović, predsedavajući komisije, kaže da nema informaciju još uvek hoće li neko izostati sa sednice.\n- Nadam se da ćemo doneti odluku. Najpametnije bi bilo u ovoj situaciji izvršiti usaglašavanja da se projekat ne zaustavlja, jer je to u interesu i RS i BiH. Smatram da je najbitnije da se projekat gradi - rekao je Amović i dodao da su sve koncesije do sada dodeljivale entitetske komisije, a ova sa nivoa BiH nije dodelila nijednu.\nIlija Tamindžija, član Odbora za privredu NS RS kaže da je teško poverovati da neko u BiH može biti protiv izgradnje jednog takvog kapitalnog projekta.\n- Ovo je projekat koji je značajan, ne samo za Srpsku, već i za BiH. Očigledno pojedinci su politički interes stavili iznad ekonomskog i privrednog. Neverovatno je da se plasira priča kako se Komisija za koncesije BiH nije pitala za ovaj projekat pa se sad isti osporava.\nBudući izgled HE "Buk Bijela", Foto EP RS\nOvo je politička priča koja se gura iz Sarajeva. Komisija nema ništa negativno da kaže za taj projekat, ostaje samo da potvrde odluku da se gradi - ističe Tamindžija.\nOn kaže da Sarajevu očigledno smeta Srbija kao investitor i dodaje da je neka druga zemlja u pitanju onda bi sve bilo u redu.\n- Pripremni radovi za HE "Buk Bijela" su u toku. Čeka se odluka, ali ostaće mrlja na projektu jer u BiH postoje oni koji žele ovo zaustaviti - istakao je Tamindžija.\nKada je Ustavni sud BiH pre nekoliko meseci saopštio odluku o apelaciji 24 poslanika PBiH u istoj je naveo da je projekat delimično valjan, ali je ipak zatražio da Komisija za koncesije BiH donese zadnju reč. Institucije RS su odmah reagovale na ovakav potez Ustavnog suda uz obrazloženje da su koncesije u nadležnosti entiteta, kao i vode i prirodna bogatstva.\nFoto RT RS\nSRPSKA i Srbija započele su u maju projekat izgradnje tri hidrocentrale na Drini. Prva od tri HE iz tog sistema biće "Buk Bijela". Kamen temeljac su postavili premijeri RS i Srbije Radovan Višković i Ana Brnabić. Izgradnja sve tri HE koštaće oko 600 miliona evra. Kompletnu izgradnju finansira Srbija, koja će dobiti koncesiju na 50 godina, kao i 51 odsto vlasničkog udela, dok će Srpska imati 49 odsto.\nhidroelektrana reka Drina BiH vesti HE Buk Bijela


Fejsbuk otkrio kako su Rusi pomogli Trampu da pobedi - MediaSfera\nFejsbuk je objavio da je više od 100.000 dolara vrednih političkih oglasa kreiranih preko lažnih profila, a koji su plaćeni s računa povezanih s Moskvom.\nKako piše “Njujork tajms“, time je američka javnost dobila još jedan dokaz o umešanosti Rusije u američke presedničke izbore 2016. godine.\nVećina tih oglasa (njih oko tri hiljade) nisu pozivala na glasanje za konkretnog kandidata, ali su se bavila društvenim pitanjima koja izazivaju velike podele u javnosti, poput prava seksualnih manjina, rasizma, kontrole korišćenja oružja i imigranata.\nOsim što povezuju Rusiju s ciljnim uticajem na izbore u Americi, za koje su američke obaveštajne službe već ranije zaključile da je rađeno s namerom da se pomogne Donaldu Trampu i našteti Hilari Klinton, ovo otkriće je i podsetnik na to koliko opasnu ulogu Fejsbuk ima u širenju lažnih vesti i neproverenih informacija.\nZaposleni u Fejsbuku u sredu su o svojim otkrićima informisali odbore američkog Kongresa i Senata koji ispituju rusku umešanost u američke predsedničke izbore 2016.\n“Podelili smo informacije s američkim vlastima i nastavićemo da radimo sa njima po potrebi“, navodi se u saopštenju.\nIz Fejsbuka nisu dali primere spornih reklama, niti su rekli koliko ih je ljudi videlo. Ali, Tramp je o pitanjima kojima su se reklame bavile, poput ograničavanja imigracije u SAD, praktički izgradio svoju kampanju i na kraju dobio izbore.\nPodsetimo, FBI, CIA i NSA su još u januaru zaključili da je ruska vlada, po direktnoj naredbi Vladimira Putina, zaslužena za hakovanje hiljade mejlova i drugih dokumenata s namerom da se našteti kampanji Hilari Klinton, kao i njenoj ličnoj reputaciji.\nOsim toga, obaveštajne agencije zaključile su da su stotine ruskih trolova na društvenim mrežama redovno objavljivali nati-Klinton poruke.\nTagovida donaldu fejsbuk pobedi pomogli rusi trampu


SML :: Printemps\nPrintemps stoji kao nezamenljivi spomenik koji nudi deo francuske istorije i kulture. U srcu pariskog života, vizionar sa strašću prema trgovini Jules Jaluzot, izgradio je deo nasleđa jednog od najlepših gradova sveta.’’Sve će biti novo, sveže i ljupko, dostojno imena Au Printemps ( proleće na Francuskom)’’ rekao je Jaluzot kada je rešio da svoju genijalnu ideju-robnu kuću koja nudi sve, izgradi u srcu Pariza. Ime je pristajalo ovom objektu jer je simbolisao obnavljanje, svežinu i rađanje dinamičnih ideja, takođe, bila je to prva robna kuća koja je imala struju i gde su cene bile fiksne, što je u to vreme bilo retkost.\n1930-tih umetnički paviljov robne kuće bio je srž Svetskog sajma, posle dva požara objekat je uvek obnavljan i modernizovan a 1975. mu je učinjena najveća časz kad je fasada objekta uvrštena u istorijske spomenike. I danas, Printemps ilustruje parisku kulturu i čini sve da održi ovas status.\nZa sladokusce postoji posebno mesto u ovoj robnoj kući, pod nazivom Laduree, gde možete naći Macaroons, tradicionalne francuske kolače neodoljivog ukusa, koji su prava modna poslastica kojoj niko ne može da odoli.


Jeftini letovi iz Faharda - Avio karte Fahardo - eSky.rs\nAvio karte iz Faharda\nPretražite letove iz Faharda\nProverite najbolje prilike za letove iz Faharda\n✔ Postoje li posebne ponude za letove iz Faharda na eSky.rs?\n✔ Mogu li se pobrinuti za osiguranje prilikom rezervacije leta iz Faharda?\n✔ Ako rezervišem let iz Faharda, mogu li da rezervišem ujedno i smeštaj?\n✔ Koje avio-kompanije nude letove iz Faharda?\nBudite sigurni, da na eSky.rs ponuda letova iz Faharda uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Fahardu\nRed letenja:\tFahardo\nJeftini letovi do Portorika Jeftini letovi iz Portorika Jeftini letovi za Ponse Jeftini letovi iz Ponsea Jeftini letovi za Jemaja Island Jeftini letovi sa Jemaja Island\nJeftini letovi do Sent Kitsa i Nevisa Jeftini letovi iz Sent Kitsa i Nevisa Jeftini letovi do Da Nang Intl Airport Jeftini letovi od Da Nang Intl Airport


ZVEZDA NIJE USPELA, ostaje uteha u kvalifikacijama za Ligu Evrope! (VIDEO)\n15.09.2020. - 21:12\nCrvena zvezda ove sezone nije uspela u kvalifikacijama za Ligu šampiona. Omonija je posle 1:1 u 120 minuta uspela da boljim izvođenjem penala eliminiše srpskog prvaka. Falćineli i Degenek nisu uspeli da postignu gol sa "kreča".\nOmonija - Crvena zvezda 1:1 (1:1):\n***Podsetimo, igra se samo jedna utakmica. Ako bude nerešeno prvo produžeci, a potom i penali ukoliko ni posle 120 minuta ne bude pobednika.\n4:2 - Lecjaks pogađa!\n116' - Opet žuti karton\nBaš ih se nadelio Kris Kavanag... Sada je opomenut Nemanja Milunović.\nSLEDE DODATNIH POLA SATA...\nU nastavku akcije žuti karton za Langa koji je oborio Bena u prodoru...\nBio je to neprijatan centaršut koji je Milan Borjan odbio do stative, vratila se Luftneru na glavu, a sa male udaljenosti šansu ne propušta češki štoper.\nU Nikoziji je velika vrućina, koja bez dileme više odgovara domaćinu.Trenutno je 34 stepena Celzijusa...


Zaključci Vlade KS i Udruženja poslodavaca za unapređenje zapošljavanja - Sarajevska sehara\nKako je saopštio premijer KS Edin Forto, Vlada će ispuniti zahtjev poslodavaca i pokrenuti procedure donošenja Zakona o posredovanju u zapošljavanju, na kojem će raditi radna grupa koju će oformiti.\nTakođer će biti formirana radna grupa koja će pripremiti zakon o ekonomsko-socijalnom vijeću, a što su bili primarni zahtjevi poslodavaca.\n“Podsjećam, ovaj zakon je donijela Vlada 2019. godine u formi nacrta ali je, nažalost, iz nekog razloga bio zaustavljen u parlamentarnoj proceduri. Ponovo ćemo pokrenuti proceduru njegovog donošenja. Vlada naglašava i opredjeljenje da modernizira Službu za zapošljavanje KS. Ogroman broj pitanja koja nam dolaze iz poslovne zajednice se odnosi upravo na to kako aktivirati zapošljavanje 60.000 ljudi koji su trenutno na birou.\nZaključak je i da se ponovo aktivira radna grupa za analizu tržišta rada. Ona je također formirana 2019. godine i imala je akcioni plan kojim su poslodavci bili izrazito zadovoljni, te ćemo je ponovo aktivirati. Kada je u pitanju osjetljiva kategorija boračke populacije i članova porodica šehida i poginulih boraca, dogovorili smo i formiranje programa za ciljano zapošljavanje ove populacije zajedno sa poslodavcima, preko spomenute službe”, naveo je premijer Forto.\n“Poručio bih i svim ostalim vladama na svim nivoima vlasti da u udruženjima poslodavaca mogu naći na iskrene sagovornike, prijatelje i one koje pokreću niz korisnih inicijativa od kojih će biti dobro svima, a ne samo njima”, istakao je Skenderagić.\nTags: podsticaji, Vlada KS, Zapošljavanje


Beta 5. avgusta 2021. 12:55\nNemanja Nenadić iz organizacije Transparentnost Srbija je rekao da je Toplana imala zakonsko pravo da kupi gorivo bez sprovedenog postupka javne nabavke, ali da je to preduzeće „moralo da poštuje načela zakona, drugim rečima, da obezbedi konkurenciju i javnost podataka, da ne narušava konkurenciju u meri u kojoj je to bilo moguće“.\n„U ovom slučaju je očigledno da je Toplana mogla da obezbedi i konkurentnost i javnost, jer nabavka nije poverljive prirode, niti takva da je može izvršiti samo jedna firma. Pored toga, niti je Toplana kupila ugalj na nekoj rasprodaji pod povlašćenim uslovima, niti na robnoj berzi“, kazao je Nenadić za portal istmedia.rs.\nOn je zapitao kako je bivši direktor Toplane odabrao da posluje baš sa firmom Uzor- eksport i da li su zatražili ponude od svih domaćih dobavljača.\n„Ako ovo nije učinjeno onda je logično posumnjati da iza svega stoji neki skriveni dogovor rukovodstva Toplane i prodavca, pogotovo ako je cena značajno veća od tržišne, kao što se čini da jeste“, rekao je Nenadić i naglasio da to može biti osnov i za krivično gonjenje.\nU medjuvremenu, godinama unazad, bila je praksa da se ugovori aneksiraju i kupuju dodatne količine, što je, ocenio je Marković, dovelo do toga da je danas Toplana „na kolenima“, sa dugovanjima koja su blizu godišnjeg budžeta grada.\n„Neshvatljivo je da u ovom slučaju nije sprovedena javna nabavka, kada smo svedoci da iz Odeljenja finansija gradske uprave u Boru, kada je u pitanju projektno finansiranje projekata organizacija civilnog društva, uvek traže tri ponude, pa čak i kada je reč o minimalnim iznosima od 4.000 do 6.000 dinara. Tada se odmah pozivaju na Zakon o javnim nabavkama koji i ne predvidja prikupljanje najmanje tri ponude za ove iznose“, upozorio je Andrejić.\nIako je rekao da to ne može da se oprosti, članovi gradskog veća (SPS i SNS), a potom i odbornici Skupštine grada, izglasali su odluku da Javno stambeno preduzeće „Bor“ podigne kredit za plaćanje uglja u iznosu od 300 miliona dinara.


Besplatni preventivni pregledi u Nišu\nponedeljak , mart 25 2019\nObeležimo zajedno „Sat za našu planetu“\nPočetna / DOŽIVETI STOTU / Besplatni preventivni pregledi u Nišu\nSana Life 26. oktobra 2018.\tDOŽIVETI STOTU, HIPOKRAT, ZDRAVLJE Ostavite komentar\nMinistarstvo zdravlja Republike Srbije u saradnji sa zdravstvenim ustanovama širom Srbije, a u cilju rane dijagnostike i promocije prevencije, i ovog meseca nastavlja akciju besplatnih preventivnih pregleda.\nU nedelju 28. oktobra, od 8 do 16 časova, svi zainteresovani građani, uključujući i one koji iz bilo kog razloga nemaju zdravstveno osiguranje, moći će da u ambulantama niškog Kliničkog centra i Doma zdravlja, obave besplatne preventivne zdravstvene preglede.\nOvog meseca, kako je određeno planom Ministarstva zdravlja Republike Srbije, u ambulantama nove zgrade Kliničkog centra, u Centru za radiologiju, obavljaće se ultrazvučni pregledi abdomena, a u Centru za radiologiju u staroj zgradi, sve žene starosti preko 50 godina, koje u poslednje 2 godine nisu bile na dijagnostičkom pregledu, moći će da u cilju ranog otkrivanja patoloških promena na dojkama, obave pregled na aparatu za mamografiju.\nPreventivni pregledi u isto vreme, biće organizovani i u laboratoriji niškog Doma zdravlja, te će tamo, svi zainteresovani pacijenti moći da provere nivo triglicerida i holesterola u krvi.\nPodsećamo, kao što je i najavljeno iz Ministarstva Zdravlja Reublike Srbije, ovo je nastavak akcije skrininga opšteg zdravstvenog stanja našeg stanovništva, a svi preventivni pregledi koji će biti organizovani do kraja ove godine, biće deo kampanje „Rak je izlečiv“.\nOznakeambulanta dom zdravlja Niš pregled prevencija zdravlje\nPrethodni Čistija školska dvorišta\nSledeći Promocija knjige i filma italijanskog istoričara\nŠesta Vrmdžilla u brojkama glasila bi najkraće ovako: 1500 učesnika iz 48 planinarskih društava i …\nU finalu takmičenja za frankofonu pesmu 16 kandidata 22. marta 2019.\nVozimo Škodu, sanjamo Mercedes 22. marta 2019.\nPredstave za najmlađe na znakovnom jeziku 22. marta 2019.\nObeležimo zajedno „Sat za našu planetu“ 22. marta 2019.\nKo su umetnici koji su „začarali“ ORL kliniku u Nišu 21. marta 2019.


Goran Maričić - Srpskainfo\nOPREZ TOKOM PANDEMIJE Maričić: Koristiti elektronske usluge Poreske uprave\nDirektor Poreske uprave Republike Srpske Goran Maričić pozvao je građane da budu odgovorni, poštuju mjere Republičkog štaba za vanredne situacije u vezi sa virusom korona i koriste elektronske usluge ove uprave čime će doprinijeti u borbi protiv pandemije i zaštititi svoje i zdravlje drugih.\nOGLASILA SE I PORESKA UPRAVA RS “Podržavamo rad policije i tužilaštva na suzbijanju korupcije”\nPodržavamo aktivnosti policije i tužilaštva na suzbijanju korupcije i kriminala, a u skladu sa zakonom ćemo odlučiti i o pokretanju disciplinskog postupka protiv uhapšenog inspektora, rekao je direktor Poreske uprave RS Goran Maričić.\nIZ PORESKE UPRAVE APELUJU Kao prevenciju za korona virus više koristiti elektronske usluge\nPoreska uprava Republike Srpske obavještava poreske obveznike da će, u skladu sa preporukama i preventivnim mjerama Vlade RS na zaštiti stanovništva od širenja korona virusa, i u narednim danima biti na usluzi poreskim obveznicima.\nDANI OTVORENIH VRATA Poreska uprava Srpske obilježava 18 godina postojanja\nPoreska uprava Republike Srpske ove godine obilježava 18 godina postojanja u ovakvom obliku organizovanja.\nINTERVJU Goran Maričić: Sumnjamo da je utajeno 1,1 milion maraka\nPoreska uprava RS je u prvoj polovini ove godine tužilaštvima u RS dostavila 12 izvještaja protiv poreskih obveznika zbog osnova sumnje da su oštetili budžet Srpske u iznosu od 1,1 milion maraka – kaže u intervjuu za Srpskainfo direktor Poreske uprave RS Goran Maričić.\nJAČANJE SARADNJE S MEDIJIMA Direktor Poreske uprave RS posjetio redakciju EuroBlica i Srpskainfo\nGoran Maričić, direktor Poreske uprave Republike Srpske, posjetio je danas redakciju dnevnog lista EuroBlic u Banjaluci i internet portala Srpskainfo, i tom prilikom s novinarima i urednicima razgovarao o aktuelnim temama, položaju novinara i značaju podrške medija u radu Poreske uprave RS.\nPOBJEDNIK DANA Goran Maričić\nPoreska uprava Srpske je u sedam mjeseci prikupila četiri odsto više prihoda nego u istom periodu prošle godine.\nSAMIT U BEČIĆIMA Maričić: Do kraja godine elektronsko podnošenje poreskih prijava\nDirektor Poreske uprave Republike Srpske Goran Maričić najavio je da će do kraja godine biti omogućeno elektronsko podnošenje svih poreskih prijava, kao i funkcionisanje Elektronskog sandučeta, što je uz automatizaciju procesa slanja opomena za podnošenje poreskih prijava i za plaćanje poreskih obaveza, veliki iskorak ove institucije na polju digitalizacije.\nMaričić umjesto Vidovićeve na čelu Poreske uprave RS\nNovi direktor Poreske uprave RS biće Goran Maričić, koji na tu funkciju dolazi umjesto Zore Vidović, koja je imenovana za novog ministra finansija RS.


Holandija podržava integraciju severne Makedonije, Albaniju otpisuje! - PRIJATELJSTVO\nHolandija je ponovo na poziciji protiv evropskih integracija Albanije. To je izjavio holandski ministar spoljnih poslova Štef Blok predstavljajući izveštaj za Albaniju. Uprkos nekim “komplimentima” za rad albanske vlade na borbi protiv kriminala, korupcije ili izborne reforme, mora se učiniti više i poboljšati politički dijalog u zemlji, posebno u oblasti izbornih reformi i njihove primene, dok ova evropska zemlja korupciju smatra ozbiljnim problemom.\n“Nove pravosudne institucije popunile su upražnjena mesta u Vrhovnom sudu i Ustavnom sudu, omogućavajući funkcionisanje jednog od veća Vrhovnog suda. Sa sadašnja četiri člana, Ustavni sud još uvek nema kvorum, ali na osnovu smernica iz mišljenja Venecijanske komisije preostala radna mesta se mogu popuniti. Napori za uspostavljanje solidne evidencije su u toku, mada to je i dalje dugoročni cilj koji i dalje zahteva dalje strukturirane i dosledne napore. Generalno, korupcija je i dalje široko rasprostranjena i predstavlja ozbiljan problem koji Komisija uočava”, kaže Blok u svom izveštaju. luka.\nVlada deli ocenu Komisije da još uvek nema kvoruma za Ustavni sud i da bi trebalo postići dalji napredak u reviziji zakona o medijima na osnovu mišljenja Venecijanske komisije. Uprkos imenovanju nekolicine sudija, Vrhovni sud takođe još uvek nije u mogućnosti da obradi sve slučajeve. Preduzeti su glavni koraci, posebno u oblasti skrininga starijih sudija i tužilaca. Ali, to još uvek ne dovodi do stvarnih presuda sudija optuženih za kriminalne radnje tokom skrininga.\n“Korupcija ostaje glavni i rašireni problem koji će i dalje zahtevati pažnju u godinama koje dolaze. U tom kontekstu je pozitivno što je SPAK sada u potpunosti operativan. Nedavni izveštaj Grupe država protiv korupcije (GRECO) zaključuje da je Albanija pravilno primenila 9 od 10 preporuka. To pokazuje da Albanija radi protiv korupcije. Ali, Albanija treba da preduzme dalje korake kako bi stvorila solidne rezultate u istrazi, krivičnom gonjenju i pravosnažnoj osudi za korupciju i organizovanog kriminala na svim nivoima.\nSavet je u martu odlučio da se može održati prvi IGC sa Albanijom, ukoliko se ispune uslovi utvrđeni u zaključcima Saveta iz marta 2020. godine. Krucijalno je za vladu da u bliskoj budućnosti dodatno napreduje u gore navedenim tačkama. Tek kada su uslovi navedeni u zaključcima Saveta iz marta 2020. godine ubedljivo ispunjeni, održava se prvi IGC sa Albanijom“, kaže se u izveštaju.


Visokoprofilni hakerski napad krade stotine miliona dolara od bogatih\nVesti, 28.06.2012, 11:33 AM\nStručnjaci za kompjutersku bezbednost priznaju da se muče da pobede “man-in-the-browser” (MitB) napade. Najpoznatiji primer ovog napada jeste Zeus (poznat i kao Kneber) botnet. Istraživači su rekli da je efikasnost otkrivanja i uklanjanja Zeus varijanti napada na nivou od svega 23%. Ovaj malver funkcioniše na osnovu ekstenzije za Firefox browser, ili pomoću Browser Helper Object u Microsoft Internet Exploreru. Trojanac se koristi da izvodi tradicionalne malver aktivnosti, kao što su spamovanje, ili presretanje bankarskih transakcija i modifikacija. Međutim, pojavio se naslednik SpyEye, još zloćudniji i efikasniji malver o kome govore Guardian Analytics i McAfee. U zajedničkom dokumentu je otkriveno više detalja, a dokument je nazvan "Operation High Roller"(PDF).\nNovi napad je organizovaniji, i sprovodi se preko cloud kontrolera, naspram Zeus-a, koji je inficirao mašine na direktniji način. Korišćenjem cloud servera, mašine koje su inficirane High Roller Trojancima su pogođene lažnim bankarskim transakcijama, čija vrednost ide i do 130 hiljada dolara. Ove velike transakcije se izvode putem "mule" naloga, koje takođe kontroliše kontrolni server. Da sve bude još zanimljivije, napadi koriste Zeus ili SpyEye za "izviđanje" i potom napadaju lokalne mašine za koje se ustanovi da su potencijalan izvor velike zarade.\nNovi napad zaobilazi tipične "chip and pin" mere fizičke zaštite, kao što su smartcard reader ID sistemi koji se često koriste u Evropi. Ciljaju prevashodno na bogate naloge, sa više od 250 hiljada evra na računu, čiji su vlasnici bogati individualci ili korporacije. Zeus je, naspram toga, pogađao široke mase sa malim transakcijama. Napadi su krenuli iz Evrope, ali su se od tada proširili na SAD i Kolumbiju. Najteže pogođeni region u Evropi je Holandija, gde je već pokradeno 141 miliona evra. Međutim, tek eskaliraju napadi u Americi, gde 8 do 10 podvarijanti ovog napada trenutno atakuje na 109 korporacija. Kontrolni serveri su uglavnom u Rusiji, mada ima nekih koji su u Kini i u samim SAD.


Grupa Albanaca napala srpsku porodicu u Francuskoj\n29. novembar, 13:45\nALBANCI NAPALI SRPSKU PORODICU U FRANCUSKOJ: Pretukli muškarca, a nisu štedeli ni njegovu trudnu suprugu! 0 Podeli Podeli na facebook Podeli na twitter Podeli na viber Pošalji na mail\nALBANCI NAPALI SRPSKU PORODICU U FRANCUSKOJ: Pretukli muškarca, a nisu štedeli ni njegovu trudnu suprugu!\n04.11.2021. / 12:25\nNa istoku Francuske grupa Albanaca pretukla jednu srpsku porodicu.\nU jednom mestu na istoku Francuske, napadnuta je jedna srpska porodica od strane Albanaca poreklom iz Albanije.\nPorodica je napadnuta kada je na njih, kako navodi portal "Svi Srbi u Parizu", nasrnula grupa ljudi iz Albanije. Prema rečima muškarca S. B. nekoliko udaraca je od njih zadobila i njegova trudna supruga.\nS. B. je, kako navodi ovaj portal, takođe zadobio par udaraca, i počupan mu je krst sa vrata, javio je sajt "Svi Srbi u Pariz" koji na društvenim mrežama okuplja Srbe koji žive u Francuskoj.\nNapadnuti muž i žena imaju i ćerkicu koja je rođena u Francuskoj. Za sada nema informacija da je ona bila prisutna tokom napada.\nZbog bezbednosti ove srpske porodice i na njihov zahtev objavljeni su samo inicijali Srbina koji je napadnut i udruženje kaže da neće objaviti ni ime grada gde su smešteni, a ni odakle potiču iz Srbije.\nKako navode, ova srpska porodica je došla pre četiri godine u Francusku. Od prvog dana su smešteni u prihvatnom centru, odbijen im je zahtev za azil i trenutno su bez boravišne dozvole. Po njihovim rečima, kako su im francuske socijalne službe saopštile, čeka se da ispune uslov punih pet godina boravka da bi dobili boravišnu dozvolu i pravo rada.\nDETALJI HAOSA NA NOVOM BEOGRADU: Pobili se oko parking mesta, pa završili u bolnici - policija pokrenula istragu!\nAlbanija francuska porodica napad


Đaci prvaci u Leskovcu dobili knjige i bojanke na poklon "Pažljivkova pravila u saobraćaju" - JuGmedia\nAgencija za bezbednost saobraćaja je i ove godine, uz podršku grada Leskovca, sprovela kampanju podele knjiga i bojanki „Pažljivkova pravila u saobraćaju“, a knjige su preuzeli direktori svih osnovnih škola sa teritorije grada Leskovca i iste poklonili đacima prvacima, sa ciljem da se o ovoj važnoj temi sve više govori i u školi, ali i sa roditeljima kod kuće.\n„U knjizi „Pažljivkova pravila u saobraćaju“ obuhvaćene su sve najvažnije, životne lekcije, koje deca treba da savladaju kako bi bila bezbednija u saobraćaju, obrađene su teme vezane za pešačenje i prelazak ulice, igru, vožnju automobilom, vožnju bicikla, ponašanje na selu i prelazak preko pruge. Dakle, opisane su sve situacije u kojima se deca mogu naći, bilo samostalno, u društvu ili sa nekim starijim“, navodi se u saopštenju lokalne samouprave.\nFondacija „Novak Đoković“ podelila 30 paketića deci iz socijalno ugroženih porodica u Vlasotincu\nJedan od simbola Leskovca očišćen od korozije i prefarban\nIme grada Leskovca na Širokoj Čaršiji u samom centru izna kafića „Rupa“, očišćen je od mestimične korozije, prefarban i izglancan, a posle…\nHleb sava od sutra skuplji za tri dinara\nUredba o ograničenju cene hleba od brašna tip 500 istekla je danas. Prema najavama iz resornog ministarstva, na sednici Vlade Srbije biće produžena…\n10.12.2021. u 18:26\nLepo je decu od malena uciti pravilima u saobracaju. Deca ce nauciti sve situacije vezane za prelazak ulice, pesacenje, voznju bicikle i kretanja preko pruge. Kroz igru se lakse uci!


Ruska vojska do kraja godine dobija najsavremeniji tenk na svetu, T-14 "Armata" | Web-Tribune.com\nHome / AKTUELNO / Ruska vojska do kraja godine dobija najsavremeniji tenk na svetu, T-14 „Armata“\nRuska vojska do kraja godine dobija najsavremeniji tenk na svetu, T-14 „Armata“\nDo 31.decembra 2018.godine u jedinice Prve tenkvoske armije će ući prvi primerci osnovnog borbenog tenka T-14 „Armata“. Paralelno sa uvođenjem ovih tenkova, naredne godine počinje serijska proizvodnja teškog borbenog oklopnog vozila T-15 koje će takođe početi da popunjava rusku oklopnu elitu.\nPrvih devet oklopnih borbenih sredstava na bazi „Armata“ već će ove godine biti isporučeni jedinicama ruske armije. Najverovatnije će se raditi o osnovnim borbenim tenkovima T-14 koji su na kraju ciklusa veoma zahtevnog tehničkog ispitivanja. Ovo je agenciji Interfaks preneo jedan od neimenovanih sagovornika iz ruskog Ministarstva odbrane.\n„Ruska armija će dobiti prvih devet borbenih mašina obt T-14 dobiti ove godine. Početak serijske proizvodnje i isporuke bmp T-15 očekujemo već naredne godine“-istakao je sagovornik.\nPrema pojedinim izvorima, prvih devet serijskih tenkova T-14 „Armata“ najverovatnije će otići u sastav Prve tenkovske armije Zapadnog vojnog okruga čiji štab se nalazi u Podmoskovlju. Prema rečima sagovornika informativnog lista Interfaks, paralelno sa isporukom prvog kontingenta tenkova „Armata“ nastaviće se etapa njihovog kontinuiranog testiranja.\nZamenik ministra odbrane Aleksej Krivoručko je saopštio novinarima koji prate veliki vojno-tehnički sajam „Armija-2018“ da će u ovoj godini biti isporučena prva grupa osnovnih borbenih tenkova četvrte generacije „Armata“. „Danas je potpisan ugovor za nabavku 132 borbene mašine na bazi „Armata“ (osnovni borbeni tenkovi T-14 i teška borbena vozila pešadije T-15). Do kraja 2018.godine očekujemo isporuku prvih devet mašina na bazi „Armata“- istakao je Krivoručko.\nU februaru ove godine sadašnji vice-premijer Jurij Borisov (u to vreme on je obavljao funckiju zamenika ministra odbrane) istakao je da će Ministarstvo odbrane uskoro nabaviti najnoviju oklopnu borbenu tehniku na bazi „Armata“ ekvivalenta jedne tenkovske brigade (dva bataljona sa obt T-14 i jedan bataljon sa bmp T-15).\nPrevious CRNA GORA SPREMA NAJVEĆU ANTISRPSKU ODLUKU, koja menja istoriju i krije jednu zamku..\nNext ZAPAD GRUPIŠE SNAGE PRED POČETAK HAOSA U SIRIJI: Amerika poslala razarač i bombardere- OVO ĆE BITI POVOD


Beogradski glas (Tanjug, B92) – Evropski poslanici izabrali su danas, iz drugog pokušaja, predsednika Evropskog parlamenta Davida Sasolija.\nKoplja su se lomila i oko šefa diplomatije EU, odnosno „nove Federike Mogerini“, a predlog za tu funkciju je španski ministar spoljnih poslova Žozep Borel. Kristin Lagard, nekadašnja bčelnica MMF doći će na čelo Evropske centralne banke.\nNi izbor novog predsednika Evropskog parlamenta nije prošao bez „trzavica“, jer ni jedan od kandidata koji je zaista i trfčao tu izbornu tku na kraju nije ušao u nju, a današnja tri kandidata o kojima se glasalo zapravo su iskrsli tek kasnije, tokom razgvora u Briselu.\nOznakeEU Evropska unija Izbori za Evropski parlament Naslovna-centar Naslovna-traka


Prodaja ulaznica za Tuborg green – CLUBBING.RS\nProdaja ulaznica za Tuborg green\nMarch 24, 2008 • No Comments •Festival\nOd 24. februara u pretprodaji se nalaze ulaznice za ovogodišnji "Tuborg green" festival na kome će nastupiti "Franz Ferdinand", "Cypress Hill" i "The Raveonettes".\nUlaznice će u pretprodaji moći da se nabave po ceni od 1290 dinara. Broj ulaznica po ovoj ceni je ograničen, a cena ulaznica u redovnoj prodaji biće veća za oko 40 posto. Svi zainteresovani mogu da naruče svoje ulaznice na internet adresi Egzit festivala.\nGlavne zvezde drugog izdanja "Tuborg green" festivala su škotski indi rok bend "Franz Ferdinand", američka hip-hop grupa "Cypress Hill", kao i danski pop duet "The Raveonettes".\n"Franz Ferdinand", najpopularniji britanski i vodeći svetski indi-rok sastav današnjice, trenutno radi na novom albumu, čiji je izlazak najavljen za oktobar ove godine. Sastav je, inače, nastupio na Egzit festivalu 2006. godine.\n"Cypress Hill", latinoameričke hip-hop legende sa Zapadne obale, prema navodima pojedinih medija ove godine trebalo bi da izdaju još uvek neimenovan album. Prošle godine Bi Ril (B-Real), Sen Dog, di džej Magz (Muggs) i Erik Bobo (Eric Bobo) nastupali su kao deo „Rock the Bells“ turneje sa grupama "Rage Against the Machine", "Public Enemy", "Wu-Tang Clan", i reperom Nasom. Ovdašnja publika imala je priliku da na četvrtom Egzitu prisustvuje njihovom nastupu.\n"The Raveonettes" su krajem prošle godine izdali svoj četvrti studijski album "Lust, lust, lust" a 2008. godinu obeležiće turneja u okviru koje će obići i dobar deo Evrope. Ovaj danski sastav redovno izaziva pažnju muzičke kritike, pa je svaki njihov album propraćen brojnim tekstovima u raznim muzičkim časopisima, a važe za svojevrsnu koncertnu atrakciju što će moći da pokažu i publici u Beogradskoj areni.\nTuborg Green Fest, jednodnevni muzički festival, koji organizuju "State Of Exit", "Live Nation" i "Tuborg", biće održan u sredu, 2. jula 2008. godine u Beogradskoj areni.\nDodatne informacije o načinu naručivanja i preuzimanja ulaznica za "Tuborg green" festival možete naći na sajtu Egzit festivala.


UEFA najboljeg fudbalera u Evropi bira 30. augusta u Monte Carlu - Posavina Sport\nBack Nalazite se ovdje: Home Zanimljivosti Interesantno UEFA najboljeg fudbalera u Evropi bira 30. augusta u Monte Carlu\nUEFA najboljeg fudbalera u Evropi bira 30. augusta u Monte Carlu\nEvropska fudbalska asocijacija (UEFA) najboljeg igrača Starog kontinenta za sezonu 2017/18. godine izabrat će na svečanoj ceremoniji 30. augusta u Monte Carlu, javlja Anadolu Agency (AA).\nUz prestižnu nagradu UEFA Best Player in Europe namijenjenu najboljem igraču, koju UEFA i European Sports Media (ESM) dodjeljuju od 2011. godine, bit će proglašeni i najbolji golman, defanzivni i vezi igrač, te napadač Lige prvaka za prošlu sezonu. Svečana ceremonija dodjela nagrada održat će se u sali Grimaldi Forum u Monte Carlu (Monako) 30. augusta sa početkom u 17.45 sati prilikom žrijeba grupa Lige prvaka za sezonu 2018/19.\nTakođe, u Grimalni Forumu, u Monte Carlu dan kasnije od 13 sati tokom žrijeba grupa Evropa lige bit će izabran i najbolji fudbaler ovog klupskog evropskog takmičenja za prošlu sezonu.\nUEFA-in žiri koji će proglasiti pobjednike u svim konkurencijama sačinjavaju 32 trenera klubova učenika Lige prvaka u minuloj sezoni, odnosno 48 trenera timova učesnika Evropa lige, kao i 55 novinara, po jedan iz svake zemlje članice kontinentalne fudbalske asocijacije. Predstavnik Bosne i Hercegovine u UEFA-inom žiriju i ove godine je Bakir Tiro, urednik sportskog servisa AA za Balkan.\nViše u ovoj kategoriji: « Dalić priznao da je dobio ponude, pa se obrušio na HNS Od naredne sezone četvrta izmjena i u Europi »


► Advokatska komora Vojvodine osudila napade predstavnika vlasti na sudiju Majića\n"Ovakvi napadi neodgovornih političara ugrožavaju sve nosioce pravosudnih funkcija, a u prvom redu sudije koje su svojim javnim istupanjem ukazale na probleme u sudskoj grani državne vlasti", navela je Komora u saopštenju.\nOcenjuje se da se davanjem medijskog prostora takvim izjavama "doprinosi dodatnoj destabilizaciji pravosuđa".\n"Napadi političara i nosilaca javnih funkcija na sudije su nezakoniti i protivustavni. Tražimo da se hitno prestane sa nipodaštavanjem sudija, da se poštuje nezavisnost sudstva i da oni koji su to činili budu pozvani na odgovornost", piše u saopštenju.\nSudija Apelacionog suda u Beogradu Miodrag Majić usprotivio se uvođenju doživotne kazne zatvora za ubice i silovatelje dece i trudnica bez mogućnosti uslovnog otpusta zbog čega su ga poslanici vladajuće koalicije kritikovali tokom rasprave o izmenama Krivičnog zakonika u Skupštini Srbije.\nadvokatska komora vojvodine /\nVučić razgovarao sa ambasadorom Belorusije u Beogradu o saradnji nakon pandemije\nPredsednik Srbije Aleksandar Vučić i ambasador Belorusije u Beogradu Valerij Briljov ocenili su danas da je nakon pandemije koronavirusa najvažnije raditi na saradnji i društvenom i ekonomskom...


Turistički promet u 2012.godini\nPrema podacima OTKS, tokom 2012.-te godine u Sokobanji je zabeležen porast broja turista i broja njihovih noćenja u privatnom smeštaju u odnosu na prethodnu 2011. godinu.\nUprkos teškoj ekonomskoj situaciji kod nas i u okruženju, zabeležen je simboličan porast broja turista i njihovih noćenja za nekoliko odsto.\nNajveći broj poseta zabeležen je u letnjim mesecima ( jun, jul , avgust), a mesec sa najvećim brojem turista i turističkih noćenja bio je avgust. Broj turista u septembru mesecu, bio je veći za nekoliko odsto od broja turista i broja noćenja u maju.\nSokobanja nema razvijenu privredu, osim turističke, ceo razvoj podredjen je upravo turizmu i treba nastojati da se turistički promet ravnomernije raspodeli po mesecima u godini i smanji njegova izražena sezoničnost.


U VOŠINOM OKU: KOVAČEVIĆ ZAUSTAVIO ZVEZDU – ФК Војводина\nHome/Вести/U VOŠINOM OKU: KOVAČEVIĆ ZAUSTAVIO ZVEZDU\nU VOŠINOM OKU: KOVAČEVIĆ ZAUSTAVIO ZVEZDU\nVezista Vojvodine na pozajmici u Spartaku Nikola Kovačević pružio je još jednu dobru partiju za subotički tim, koji je uspeo da osvoji bod u duelu sa liderom Crvenom zvezdom.\nPobedom nad ekipom Voždovca u petak, fudbaleri Vojvodine približili su se vodećoj Crvenoj zvezdi na samo tri boda. Zasluge za to pripadaju i Vošinom fudbaleru na pozajmici u Spartaku Nikoli Kovačeviću, koji je na utakmici protiv Crvene zvezde uputio centaršut posle kojeg je Marko Petković postigao autogol za 1:1, što je na kraju bio i konačni rezultat susreta.\nFudbaleri Spartaka igrali su nerešeno 1:1 (0:1) protiv ekipe Crvene zvezde, u 13. kolu Super lige Srbije. Beograđani su do prednosti došli autogolom Radovanovića u 37, dok su Subotičani izjednačili autogolom Petkovića u 65. minutu. Čitavu utakmicu za „plave golubove“ odigrao je vezista Vojvodine na pozajmici u timu iz Subotice Nikola Kovačević, koji je i najzaslužniji za autogol koji su postigli gosti. Posle njegovog odličnog prodora po desnoj strani i oštro upućene lopte pred gol Crvene zvezde, desni bek Beograđana Marko Petković u trku je nehotice prosledio loptu u sopstvenu mrežu. Spartak se trenutno nalazi na sedmom mestu na tabeli sa 18 bodova, tri više od devetoplasiranog Metalca, prvog tima „ispod crte“ za plasman u plej of.\nFudbaleri Proletera igrali su nerešeno 0:0 protiv ekipe ČSK-a, u 11. kolu Prve lige Srbije. Za tim sa Slane Bare, čitav meč odigrali su fudbaleri Vojvodine na dvojnoj registraciji u Proleteru Marko Đurišić i Uroš Stamenić. David Hrubik je utakmicu presedeo na klupi, dok Milan Lazarević nije bio u kombinaciji za sastav za ovaj meč. Proleter se trenutno nalazi na osmom mestu na tabeli sa 14 bodova, tri više od 13-plasirane Inđije, prvog tima „ispod crte“ za ispadanje u Srpsku ligu.\nFudbaleri ČSK-a igrali su nerešeno 0:0 protiv ekipe Proletera, u 11. kolu Prve lige Srbije. Fudbaler Vojvodine na pozajmici u ČSK-u Stefan Zogović nije bio u kombinaciji za sastav za ovaj meč. ČSK se trenutno nalazi na trećem mestu na tabeli sa 20 bodova, četiri manje od drugoplasirane Slobode, prvog tima „iznad crte“ za plasman u Super ligu.\nduka-master2016-10-24T10:04:45+02:0024. октобра 2016.|


Iako prva PS ekskluziva na Steamu, Horizon Zero Dawn nije na vrhu najbolje prodavanih - Fall Guys dominira - PLAY!\nPrirodno, Steam kao daleko popularnije “prodajno mesto” za video igre najbolji je pokazatelj prodaje neke igre za PC, i u ovom slučaju za Horizon Zero Dawn. Najnovija lista koju Valve objavljuje krajem nedelje za najbolje prodavane igre ubraja i Horizon Zero Dawn, ali na iznenađenje mnogih ne na prvom mestu.\nUmesto, Horizon Zero Dawn, prve velike Playstation ekskluzive na Steamu, prvo mesto zauzela je igra Fall Guys: Ultimate Knockout, MMO hibrid koji pred igrače stavlja niz šašavih izazova. Lista je bazirana na osnovu zarade igre, ne po broju kupaca, čime je uspeh za Fall Guys još veći u odnosu na HZD, pošto se prodaje za 20 dolara umesto 50. Fall Guys pored cene ima i prednost u tome što se pojavio pre Horizon, tako da Playstation ekskluziva ove nedelje ima šansu da se opravda.\nZa sada, fanovi imaju podeljena mišljenja na Steamu, pre svega iz tehničkih razloga, pošto se mnogi žale na loše performanse i na jakom hardveru, konstantno pucanje i niz sličnih problema. Naravno, ovo ne znači da Horizon Zero Dawn nije uspešan PC port, pošto se ipak radi o dosta popularnoj Playstation igri, sa dobrom pričom, zanimljivim gejmplej elementima, uz solidan dodatak grafičkih osveženja, samo je izgleda potrebno posvetiti još pažnje.\nRelated Items:FAll Guys, Fall Guys: Ultimate Knockout, Horizon Zero Dawn, PC, prodaja, Steam, top sellers, valve


Budući direktori polagaće i test opšte kulture : Nadlanu.com\nBudući direktori polagaće i test opšte kulture\nObjavljeno 20. avg 2013. / 20:18:02\n"Svi kandidati imaće ista pitanja na pisanom testu, i ona će se odnositi na rad lokalne samouprave i javnih i komunalnih preduzeća. Na primer, kandidat za direktora bilo kog preduzeća treba da zna kako funkcioniše Gradsko veće, ko odobrava cene, ali i druga pitanja iz oblasti rada organa lokalne uprave", kaže sektretar Skupštine grada Kragujevca Zlatko Milić.\nNa usmenom delu testiranja proveravaće se opšte znanje budućih direktora. Oni će morati da odgovore na pitanja iz rada konkretnog komunalnog preduzeća u kojem konkurišu, ali i da pokažu svoju opštu kulturu.\nKandidat za direktora „Vodovoda“ moraće da zna kako će da reaguje u vanrednim situacijama, u slučaju neke veće havarije ili ratnog stanja na primer.\n"I pitanja iz opšte kulture su važna, postavljaće se pitanja koja bi svako ko je obrazovan i konkuriše za mesto direktora trebalo da zna", kaže Milić.\nNa konkurs za direktore 13 javnih i komunalnih preduzeća prijavila su se 34 kandidata. Već u startu komisija je zbog nepotpune ili nejasne dokumentacije odbila 15 kandidata.\n"Na primer, u Televiziji Kragujevac bila su dva kandidata, jedan nije dostavio program rada, a drugi ne ispunjava uslov stručne spreme", kaže Milić. Tamo gde direktor ne bude izabran, biće postavljen vršilac dužnosti i raspisaće se novi konkurs. Kandidati koji su pali moći će ponovo da konkurišu, ali pod uslovom da dostave svu traženu dokumentaciju.\nTestiranje kandidata za buduće direktore planirano je za 31. avgust i 1. septembar.\ndirektorikragujevactest opšte kulture


07/06Austrija vs Slovenija1X2tip: 1\nOvog vikenda nas očekuju mečevi u okviru kvalifikacija za Evropsko prvenstvo koje će biti održano 2020. godine. Za vas smo analizirali meč između Austrije i Slovenije koji je na programu od 20 časova i 45 minuta.\nSasvim sigurno je Austrija jedno od najvećih razočarenja na početku kvalifikacija za Evropsko prvenstvo. Naime, ova reprezentacija je u prva dva kola doživela dva poraza, i ukoliko bi u meču sa Slovenijom doživeli novi neuspeh praktično bi se već posle tri kola oprostili od plasmana na Evro. U prvom kolu su Austrijanci poraženi na svom terenu od Poljaka, da bi u drugom kolu na gostovanju kod Izraela doživeli neočekivani poraz pošto je taj meč završen rezultatom 4:2.\nSa druge strane ni Slovenija ne blista na početku kvalifikacija za Evropsko prvenstvo, ali sigurno da ne možemo reći ni da su razočarali. Naime, ova reprezentacija je u prva dva kola oba puta remizirala. Prvo su reprezentativci Slovenije remizirali na gostovanju kod Slovenije što se sasvim sigurno može smatrati dobrim rezultatom, da bi onda na svom terenu odigrali nerešeno i protiv suseda iz Severne Makedonije. Ono što je zanimljivo je da su oba meča završena istim rezultatom (1:1).\nAustriju bi novi poraz gotovo sigurno udaljio od plasmana na Evropsko prvenstvo što je sasvim sigurno glavni cilj ove reprezentacije pošto su propustili prošlogodišnji Mundijal u Rusiji. Sa druge strane, Slovenija je prv dva meča remizirala ali videćemo šta će moći da pruže protiv daleko kvalitetnije selekcije od Izraela i Severne Makedonije. Baš zbog tog kvaliteta, koji je nesumnjivo na strani Austrijanaca, ali i zbog moranja kada je domaća selekcija u pitanju vam preporučujemo da odigrate 1 koji kladionica Bet365 plaća sa kvotom 1.70.


euronews - Blic\nDOMAĆE Naši istraživači sa Hemijskog fakulteta rade na dva projekta - proizvode antigenski i serološki test na koronu\nAgencija za lekove i medicinska sredstva (ALIMS) krajem juna odobrila za upotrebu serološki test za prisustvo antitela na kovid 19, baziran na proteinima proizvedenim u laboratorijama Hemijskog fakulteta Univerziteta u Beogradu. Ta visokoškolska ustanova započela je i razvoj reagenasa za proizvodnju domaćeg, antigenskog testa.\nPredsednik SDS, bivši lider DS i bivši predsednik Srbije Boris Tadić otkrio je da je, kada je on otišao sa čela Demokrata, Dragan Đilas zajedno sa Bojanom Pajtićem zastupao stav da se na lokalu ide u koaliciju sa Vučićevom SNS.\n- U ovom trenutku izlazna strategija je vrlo jasna. U roku od 10 do 15 dana vakcinisati 20 do 25 odsto onih koji nisu vakcinisani. Ako sada imamo 53 odsto vakcinisanih, onaj ostatak su nevakcinisani, a tu se održava virus. Ne samo što se soj održava nego dolazi do promena i do stvaranja novih mogućnosti za sojeve - kaže za "Blic" epidemiolog i član kriznig štaba prof.dr Branislav Tiodorović.\nPRVI PUT SE POGLEDALE U OČI U Izraelu uspešno razdvojene sijamske bliznakinje\nSijamske bliznakinje iz Izraela, koje su rođene okrenute jedna drugoj leđima i spojene glavom, razdvojene su operacijom i prvi put su se pogledale u oči.\nKORONA VIRUS U SLUŽBI POLITIKE Stranke u Srbiji vakcinaciju pozdravljaju, ali žmure na antivaksere: Zbog jednog razloga ne žele da im PROTIVUREČE\nPolitičke stranke u Srbiji i više su nego pasivne u promovisanju vakcinacije. Nema kampanja, niti poziva njihovim simpatizerima da se vakcinišu, funkcioneri stranaka o tome ne govore često u javnosti, a sve se uglavnom završi na sporadičnoj vakcinaciji pred kamerama.\nOsnovni sud odbio je predlog Osnovnog javnog tužilaštva da se odredi pritvor dvadesetjednogodišnjem P. R, osumnjičenom da je izazvao saobraćajnu nesreću u kojoj je nastradala Nina Rađenović (21).\nKAKO FUNKCIONIŠE KOVID KRIMINAL U SRBIJI? Na sve strane falsifikovane potvrde, testovi, nalepnice, domeni: Uneo sam lažne podatke jer nećemo da se vakcinišemo, ali HOĆEMO DA PUTUJEMO\nFalsifikovanje nalepnica i potvrda o vakcinaciji, registrovanje lažnih domenai izdavanje lažnih potvrda o vakcinaciji, ali i lažno upisivanje sebe i bližnjih...\nOni koji ne žele da se vakcinišu odlučili su se za virus, kaže epidemiolog i član Kriznog štaba Predrag Kon i dodaje da je bežanje od virusa nemoguće. Poručuje da je virus opstao na planeti, ali "da korona nije tako teška bolest, bez obzira na to što imamo puno umiranja".


Vasić: Očekujem dalji razvoj Pirota u kojem će ljudi voleti da žive i imati mogućnost da rade i napreduju | Pirot vesti\nPočetna/Lokalna samouprava/Vasić: Očekujem dalji razvoj Pirota u kojem će ljudi voleti da žive i imati mogućnost da rade i napreduju\nRazvoj grada Pirota odvija se sistematski i prema jasno utvrđenom planu. Postoji Plan kapitalnih investicija, a ove godine usvojen je i Plan razvoja grada. Kada je reč o konkretnim velikim poslovima jedan od njih je da Pirot dobije gasovod što bi bilo od velike važnosti za privredu i građane, da grad postane sportsko – turističko – reakrativni centar, i na dobrom je putu da to bude, kaže gradonačelnik, Vladan Vasić. U planu je mnogo projekata koji podrazumevaju uređenje pojedinih objekata poput Autobuske stanice, nove zgrade Hitne pomoći, Doma za stare, rekonstrukciju Zelene pijace, dalje uređenje Tvrđave “Kale”, da do svake kuće bude asfalta, izgradnju prečišćivača otpadnih voda, kanalizacije u selima, da se ulaže u podsticaj razvoja poljoprivrede i turizma i još mnogo toga.\nGradonačelnik Vasić podseća da je na početku njegovog mandata ulaganje u poljoprivredu iznosilo oko 600 hiljada, sada ta brojka iznosi 56 miliona dinara. On očekuje dalji razvoj Pirota u kojem će ljudi voleti da žive i imati mogućnost da rade i napreduju. U gradu postoji nekoliko veliki investicija stranih kompanija, poput Tigar Tajersa, italijanskog E. Mirolja, zainteresovan je Beneton da radi u Pirotu, u Slobodnoj zoni je investitor iz Belgije, kompanija koja radi za Francusku, tu je i turska kompanija koja radi za renomirane kupce i slično. Izgradnjom Koridora 10 mnoge pirotske građevinske firme doživele su primetan razvoj. Stanogradnja je povećana, grad je dobio i druge značajne objekte koji su nedostajali gradu – Maxi, Roda, Lidl, Tržni centar. U uslužnoj deatnosti zapošljen je veliki broj ljudi. Što se tiče budžeta grada svih ovih godina sredstva su planirana dobro i uvek je bio pozitivan.\n“Budžet smo pažljivo trošili i još pažljivije planirali, a posle, tokom godine, se trudili da u saradnji sa ministarstvima, sa prekograničnim projektima, ambasadama, donatorima taj budžet uvećamo za investicije. To su dve ključne stvari kojima je moj mandat od 18 godina obeležen, a da ljudi to ne vide. To je stabilan budžet koji je uvek u plusu, koji na kraju uvek ima blagi suficit koji se deli u narednoj godini, i javna preduzeća koja nisu gubitaši nego završavaju poslovnu godinu pozitivno. Javna preduzeća i budžet ne uzimaju komercijalne kredite, ne zadužujemo se i to je velika razlika u odnosu na mnoge gradove u Srbiji. Kada vam je budžet zdrav, kao i kod kuće, kada nemate kredite, onda možete komotno da živite, da radite i da imate planove za razvoj” – kaže Vasić.\nOn ističe da svako od javnih preduzeća ima svoje investicije i uvek je prioritet da građani dobiju kvalitetnu uslugu. Nije cilj da javno preduzeće ima novca na računu, a da ne radi ništa, ili da se zadužuje i napravi gubitak, nego je cilj da se iz cene komunalnih usluga investira u poboljšanje infrastrukture. Vodovod je počeo sa zamenom azbestnih cevi, smanjivanje gubitaka vode, izgrađena je Crpna stanica Berilovac vredna 1,5 miliona evra čime je eliminisan problem zamućenja vode. U planu je zamena cevovoda od Krupca do Berilovca u dužini od 8 kilometara. O tome se razgovara sa Kancelarijom za upravljanje javnim ulaganjima, a posao je vredan skoro 2 miliona evra.\nGrad Pirot u mnogim elementima prednjači u odnosu da državnu politiku. Na primer vodosnabdevanjem i kanalizacionom mrežom obuhvaćeno je oko 90 posto pirotskih domaćinstava. Pirot je jedan od prvih gradova u Srbiji koji je napravio Regionalnu sanitarnu deponiju čije se aktivnosti planski unapređuju u cilju poboljšanja zaštite životne sredine i ostvarenja ekonomske dobiti. Pirot prednjači i na polju energetske efikasnosti. Postoji Fond za energetsku efikasnost, izgrađena je Energana što je dovelo do gašenja starih kotlarnica na mazut koje su bile veliki zagađivači, u pojedinim školama je zamenjeno staro grejanje na lož ulje, instalirana je stanica za praćenje kvaliteta vazduha i slično.\nGovoreći o političkoj situaciji, gradonačelnik, Vasić kaže da su izbori jedini način njenog rešavanja.\n“Svi koji imaju političke ambicije treba da se organizuju i izađu na izbore 3. aprila. Siguran sam da će Srpska napredna stranka odneti veliku pobedu, da će kandidat za predsednika Srbije biti Aleksandar Vučić i da će pobediti u prvom krugu. Svim ostalim ljudima želim sreću na izborima i molim ljude, i to sam uvek govorio, i dok sam bio u Koaliciji za Pirot i dok sam bio samostalni kandidat, hajde da stvari rešavamo praktično, na miran način, da sučeljavamo argumente i stavove, da osećanja ostavimo po strani kada su u pitanju lični odnosi. I posle izbora ćemo živeti u istom gradu, u istoj zemlji, hajde da se ne mrzimo” – kaže Vasić.\nVasić smatra da ljudi svoja nezadovoljstva treba da iskazuju na demokratski način. Ako se protestuje da se to čini na propisan način. Blokada autoputa ne može biti pozitivna za nečiju političku ambiciju. Postoji mogućnost prijave skupa na trgovima, uz sve odgovarajuće uslove, reagovati preko društvenih mreža i medja, tribina, a ne organizovati proteste koji dovode do sukoba.\n“Ako Srbija želi da bude lider u regionu onda mora da je predstavljaju dobri lideri i treba da izaberemo najboljeg lidera koji će predstavljati Srbiju. Ja mislim da u ovom trenutku i unazad desetak godina, pa i u budućem periodu nema boljeg lidera od Vučića”- smatra Vasić.\nVasić je na kraju rekao da se neće kandidovati za gradonačelnika Pirota, jer je predugo na čelu grada, ali dok je na ovoj funkciji maksimalno će se zalagati za realizaciju zacrtanih ciljeva. On veruje da će sve navedene projekte realizovati u naredne dve godine, a da će za izbore 2024. godine biti sigurno novih projekata i prioriteta.\nVladan Vasić: Ne očekujem probleme dolaskom migranata,…\nTopli Do: Razvoj turizma jedna od šansi za opstanak i razvoj…\nistaknuto kapitalne investicije plan razvoja grada Pirota vladan vasic\nPoljoprivrednici na stručnoj ekskurziji u Bugarskoj, Grčkoj i Turskoj


Banatsko Aranđelovo » 2016 » april\nArhiva za april, 2016.\nZavršeni radovi na enterijeru zgrade mesne zajednice\nutorak, 26. aprila 2016. 08:51 admin\nOvih dana su završeni radovi na uređenju enterijera zgrade mesne kancelarije u Banatskom Aranđelovu.\nKao što je bilo već ranije reči, radove na tekućem održavanju zgrade mesne kancelarije u Banatskom Aranđelovu izvršilo je preduzeće „Izgradnja Filipović“ doo iz Subotice.\nVrednost pomenutih radova na uređenju enterijera iznosila je 1,2 miliona dinara. U okviru ovog iznosa izvršeni su molerski, stolarski, podopolagački i keramičarski radovi.\nNa ovaj način je završen najveći deo radova na pomenutom objektu, budući da je tokom 2012. godine zamenjena krova konstrukcija i crep, dok su krajem 2015. godine izvršeni radovi na hidroizolaciji objekta.\nKako bi čitav objekat bio kompletno obnovljen, potrebno je još izvršiti radove na uređenju eksterijera, odnosno spoljašnje fasade pomenutog objekta.\nTako će stara zgrada mesne kancelarije u Banatskom Aranđelovu biti renovirana nakon više decenija, tokom kojih nisu ulagana značajnija sredstva u održavanje ovog objekta.\nNastavak dobrih rezultata\nponedeljak, 25. aprila 2016. 13:18 admin\nProtekla dva kola ekipe sa područja mesne zajednice Banatsko Aranđelovo nastavile su sa dobrim rezultatima.\nSlavija je, najpre kod kuće 17. aprila 2016. godine, pobedila ekipu Jedinstva iz Martonoša rezultatom 5:1. Domaćini su bili mnogo bolji rival i sasvim zasluženo slavili.\nVikend za nama, obeležio je susret između Graničara i Slavije u Đali, gde je zabeležen razultat 0:0. Naši momci su imali terensku inicijativu, veći posed lopte i nekoliko puta su pogodili okvir gola, međutim nisu imali dovoljno sreće i koncetracije kako bi postigli pogodak i tako krunisali svoju bolju igru…\nHajduk je, sa druge strane, prvo ugostio odličnu ekipu Horgoša i odigrao nerešeno 1:1. Domaćin je bio bolji u prvom a gostujuća ekipa u drugom delu meča, pa se stekao utisak da je krajnji rezultat realan.\nNa gostovanju poslednjeplasiranoj ekipi Jedinstva iz Martonoša, Hajduk je mnogo teže nego što se očekivalo pobedio domaću ekipu, rezultatom 1:2 i tako ostao na prvom mestu sa izglednim šansama za obezbeđenje plasmana u viši rang takmičenja.\nU narednom kolu, koje se zbog prvomajskih praznika igra tek za dva vikenda, Slavija će ugostiti Jedinstvo iz Srpskog Krstura, dok će Hajduk gostovati Tromeđi u Majdanu.\nJavni poziv za pomoć početnicima za započinjanje posla\nčetvrtak, 21. aprila 2016. 10:33 admin\nProjekat podrške početnicima za započinjanje posla – Start up realizuje Razvojna agencija Srbije u saradnji sa akreditovanim regionalnim razvojnim agencijama.\nOpšti cilj Start up projekta je razvoj i promocija preduzetničkog duha i podsticanje preduzetništva žena, mladih i socijalnog preduzetništva, kao i unapređenje efikasnosti i institucionalne podrške poslovanju i razvoju mikro, malih i srednjih privrednih društava i preduzetnika.\nPaket podrške obuhvata: realizaciju obuka, bespovratna sredstva i mentorsko praćenje mikro, malih i srednjih privrednih društava i preduzetnika.\nStart up projekat će pružanjem nefinansijske i finansijske pomoći podržati osetljive ciljne grupe, kroz edukaciju o pokretanju i vođenju posla, obuke za započinjanje biznisa i izradu biznis plana, bespovratnu pomoć za finansiranje najboljih poslovnih ideja i mentoring za privredne subjekte u ranoj fazi razvoja. opsirnije »\nOpština Novi Kneževac promoviše svoje turističke potencijale\nsubota, 16. aprila 2016. 14:10 admin\nRegionalnoj razvojnoj agenciji „Panonreg“ iz Subotice, čiji je opština Novi Kneževac jedan od osnivača i članova dodeljena su sredstva u iznosu od 2.000.000,00 dinara na osnovu projekta: „Jačanje kapaciteta destinacijskog udruživanja lokalnih samouprava i povezivanje radi razvoja turističke ponude Severne Vojvodine“.\nSredstva je dodelio Pokrajinski sekretarijat za privredu, zapošljavanje i ravnopravnost polova.\nNa osnovu ovog projekta kancelarija u Novom Kneževcu u saradnji sa drugim lokalnim samoupravama iz okruženja konstantno sprovodi aktivnosti koje za cilj imaju povezivanje i unapređenje turističke ponude na teritoriji udruženih opština. U sklopu tih aktivnosti organizovane su razne obuke, seminari kao i jedna edukativna poseta Republici Mađarskoj. opsirnije »\nHajduk na čelu tabele, Slavija vezala tri pobede\nponedeljak, 11. aprila 2016. 07:47 admin\nProteklog vikenda odigrano je treće prolećno kolo tekućeg prvenstva Potiske međuopštinske lige, u kojem su ekipe sa područja naše mesne zajednice zabeležile nove pobede.\nNa samom početku, osvrnimo se i na prošlo kolo, posle kojeg se Hajduk vratio na vrh tabele. Naime, Hajduk je kod kuće u veoma zanimljivoj utakmici savladao nezgodnu ekipu Tise B iz Adorjana sa 4:3.\nSa druge strane, Slavija je pomalo neočekivano pobedila u gostima lidera prvenstva, ekipu Jadrana iz Sanada, rezultatom 1:2. Naši momci su odigrali više nego dobar meč i nakon početnog vođstva domaćina uspeli su da golovima Elezovića potpuno preokrenu rezultat u drugom delu utakmice i zabeleže važnu pobedu za dalji tok prvenstva. opsirnije »


- Pogledao me je direktno u oči i rekao da će ukinuti takse - rekao je Grenel.\nMeđutim, Kurti je danas u svojoj objavi na društvenim mrežama prokomentarisao Grenelovu izjavu. On je u toj objavi napisao da se sa američkim izaslanikom susreo dva puta i da mu nikada tokom tih sastanaka nije rekao da će ukinuti stopostotne takse.\n- Grenela jesam gledao u oči, ali mu nikada nisam rekao da ćemo ukinuti stopostotne takse bez reciprociteta - stoji između ostalog u Kurtijevoj izjavi i dodaje da je Grenelova izjava veoma hrabra i eksplicitna.\nDa podsetimo, Grenel je u intervjuu istakao da je stav SAD da "stopostotna taksa, koja je uvedena pre nego što je Kurti postao premijer, najviše štete nanosi ekonomiji i narodu Kosova".\n- Zato nema smisla da imamo politiku koja šteti ekonomiji, ne dozvoljavaju preduzećima da napreduju i otvaraju nova radna mesta. To utiče na mlade ljude koji žele radna mesta i kada politika šteti samoj ekonomiji, ne treba očekivati od nas, od Sjedinjenih Američkih Država da i dalje podržavamo politiku koja šteti ljudima i aktivnostima ka stvaranju novih radnih mesta - istakao je Grenel.\nGRENEL OŠTRO UKORIO KURTIJA Jasno smo mu stavili do znanja šta mislimo o taksama, NEĆEMO RASIPATI NAŠU POMOĆ ako nastavi tako\n"OSETIO AMERIČKU SRDŽBU" Grenel pojačava pritisak na Prištinu, Kurti planira to da iskoristi, ali tu NIJE KRAJ ZAHTEVA IZ SAD


O nama – CIK\nCentralni institut za konzervaciju (CIK) je osnovan 2009. godine, inicijativom Ministarstva kulture, Ministarstva nauke i zaštite životne sredine i Ministarstva prosvete i sporta Republike Srbije, uz podršku Vlade Republike Italije, a u svrhu stvaranja interdisciplinarne stručno-naučne baze za zaštitu kulturnog nasleđa na nacionalnom nivou.\nKonzervacija je kompleksna i dinamična oblast ljudskog delovanja, u okviru koje danas postoji mnoštvo pristupa i teorija, shodno društvenim, geografskim i kulturološkim potrebama, ali i vrstama i značaju nasleđa. CIK kroz svoje programe i aktivnosti funkcioniše u skladu sa postojećom međunarodnom regulativom i preporukama u oblasti konzervacije i kulturnog nasleđa, a osnovne pojmove konzervacije tumači i primenjuje u skladu sa Rezolucijom o terminologiji konzervacije materijalnog kulturnog nasleđa Konzervatorskog komiteta Međunarodnog saveta muzeja (ICOM CC).\nTerminologija – konzervacija materijalnog kulturnog nasleđa (PDF, 100 kB)\nICOM-CC Resolution on Terminology (PDF, 22 kB)\nSavremeni pristup konzervaciji podrazumeva holističko razumevanje procesa propadanja materijala, primenu efikasne metodologije konzervacije i odgovarajućih tehnika i materijala u konzervaciji i restauraciji zasnovanih na principima održivog razvoja i procesima valorizacije i revalorizacije nasleđa. Kroz ovakav pristup se prepliću i dopunjuju aktivnosti i programi u okviru svih 6 pravaca delatnosti CIK-a – edukacije, istraživanja, preventivne konzervacije, konzervacije i restauracije, dokumentacije i komunikacije. Delatnost CIK-a zahteva timski rad i interdisciplinarne kompetencije saradnika, kao i redovnu saradnju sa stručnjacima različitih profila iz drugih institucija i oblasti od interesa za zaštitu nasleđa.\nCIK svojim programima doprinosi unapređenju konzervacije kao stručne oblasti i akademske discipline, kao i povećanju kapaciteta za očuvanje kulturnog nasleđa kroz razvijanje istraživačkih i edukativnih projekata na nacionalnom i regionalnom nivou. Edukacija je usmerena ne samo na postojeći, već i na budući kadar ustanova zaštite, kroz formalne i neformalne obrazovne programe, te kroz kontinuiran rad na stručnom osposobljavanju pripravnika i volontera. Razvojem novih pristupa konzervacijskoj dokumentaciji i dokumentovanju kulturnog nasleđa u svrhu upravljanja rizicima, posebno imajući u vidu prevenciju i reagovanje na vanredne situacije, obezbeđuje osnove za uspostavljanje sveobuhvatnog i efikasnog sistema zaštite kulturnih dobara. Posebnu pažnju u oblasti komunikacije CIK poklanja podizanju svesti o značaju i važnosti očuvanja kulturnog nasleđa među različitim grupama korisnika i time dopunjuje delatnost drugih ustanova u nacionalnom sistemu zaštite.\nUnutrašnju organizaciju CIK-a čine:\nCentar za multidisciplinarna istraživanja\nCentar za konzervaciju-restauraciju